text:
Guha ubushobozi imiryango ikennye biyiha imbaraga zo kugira amahoro arambye no gusubizwa agaciro baremanywe.
Bimwe mu bikorwa bya Komisiyo y’Ubutabera n’Amahoro ya Arikidiyosezi ya Kigali ikorera abagenerwabikorwa bayo harimo kongerera ubushobozi imiryango ikennye imbaraga kugirango bagire amahoro arambye kandi basubizwe agaciro baremanywe ndetse bibafashe kubaho batekanye.
Padiri Twizeyumuremyi Doantien umuyobozi wa Caritas Kigali na Komisiyo y’ubutabera n’Amahoro muri Arikidiyosezi ya Kigali avuga ko umutekano wa muntu ukubiye mu magambo atatu y’ingenzi ariyo Iterambere, amahoro n’ubutabera.
Avuga ko ya mahoro arushaho gusendera iyo wongeyeho ijambo rya kane : Kumenya Imana. Aya magambo uko ari atatu, abantu bayumva ku buryo butandukanye ariko Kiliziya iyasobanura ishingiye ku Ivanjili ya Yezu Kristu.
« Umutekano nk’uyu rero uboneka iyo muntu afite ibyangombwa, nibura by’ibanze byo kubaho, akaba afite amahoro arambye kandi ntawe umubangamiye ngo amubuze uburenganzira bwe » Padiri Twizeyumuremyi Donatien.
Muri ibi bikorwa byose, Kiliziya iharanirako ko umuntu yabaho neza atekanye kuri Roho no ku mubiri. Ibinyujije mu murimo wo kwamamaza Ingoma y’Imana mu bantu. umuntu yakubira ibyo bikorwa mu byiciro bitatu : Kwigisha Ijambo ry’Imana, gutagatifuza imbaga y’Imana ikoresheje amasakaramentu n’ibindi bikorwa by’ubuyoboke ndetse no kuyobora Umuryango w’Imana mu nzira igana Ingoma ihoraho y’Imana.
Kimwe mu bintu umuntu yifuza buri munsi, kugeza avuye kuri iyi si,ni ukubona atabayeho nabi mu bukene (misere), akaba afite ibimutunga bihagije kandi byiza, akaba afite ubuzima, akagira akazi gahoraho kandi keza (emploi stable et decent),akagira kandi aho yumva nawe afite inshingano (responsabilités), akabaho nta gatunambwene (hors de toute oppression), akabaho nta kibangamiye agaciro ke n’ubwisanzure bwe, bikaba akarusho rero afite ubumenyi buhagije kandi akeneye (être plus instruit), mu magambo make umuntu ashaka kubaho afite icyo akora , afite ibyo azi kandi atunze ibyo akeneye.
KOMISIYO Y’UBUTABERA N’AMAHORO YINJIYE MURI GAHUNDA Z’ITERAMBERE
Nta terambere, amahoro aba make, nta mahoro kandi iterambere ntirishoboka. Papa Paul VI niwe wavuze mu nyandiko ya Populorum Progressio ati « Iterambere ni irindi zina ry’amahoro ». Abanyarwanda nabo mu buhanga bwabo bakavuga bati « Abasangiye ubusa bitana ibisambo »
Komisiyo y’Ubutabera n’Amahoro yinjiye muri gahunda yo gufasha imiryango kwiteza imbere bitewe nuko yabonaga abo ifasha mu kubaka amahoro, bafite inzitizi cg se ibyonnyi by’ayo mahoro. Kimwe muri ibyo byonnyi rero kikaba ubukene. Mu bihe bya mbere, iyi Komisiyo yibanze cyane ku bikorwa by’ubumwe n’ubwiyunge, kubaka amahoro, gukemura amakimbirana, kurenganura abarengana, gufasha abahuye n’ibibazo by’ihungabana bisaba ibikorwa by’isanamitima.
Uko twagendaga dufasha muri ibyo bikorwa ,niko twagiye tubona ko hari kiriya cyonnyi cy’ubukene gishobora gusenya ibyo twubatse, cg se kikaba umuzi w’ibyo bibazo twari duhanganye nabyo.Tugasanga abo turimo guherekeza mu rugendo rw’ubumwe n’ubwiyunge,uwabahuriza kubikorwa by’iterambere barushaho kunga ubumwe no gusabana ;ingo twafashije gukemura amakimbirane, ugasanga akenshi yaturutse kugusangira ubusa,bikaba ngombwa ko tubafasha gukemura icyo kibazo cy’ubukene kibaryanisha ;abafashijwe mu bikorwa by’isanamitima rimwe na rimwe ugasanga udashobora kubaka roho ngo ureke umubiri, maze bikaba ngombwa ko tugendera kuri ya mvugo igira iti « Roho nziza mu mubiri muzima ».
Ariko by’umwihariko, ubwo Komisiyo y’Ubutabera n’Amahoro yatangiraga gukorana n’imiryango muri gahunda yo gukumira ihohoterwa rikorerwa mu miryango/ngo niho yabonye ko ntamahoro ndetse nta n’agaciro gakwiriye ikiremwamuntu umuntu aba afite, mu gihe cyose adafite ubushobozi byibuze bwo kugira ibyo yimarira by’ibanze bikenerwa mu buzima. Wa mugani w’ikinyarwanda twavuze haruguru tuti « abasangiye ubusa bitana ibisambo »nibwo twabonye ko ibyo uvuga aribyo koko.
Ibi byagiye bigaragara aho hari amakimbirane yagiye agaragara mu muryango mu kuyasesengura bikagaragara ko aturuka ku bucyene bukabije; aho umugabo ahohotera umugore kubera ko ntacyo yinjiza mu muryango cyangwa se na ducye umwe muribo azanye mugenzi we akamushinja ko hari ibindi bitari mu nyungu z’umuryango aba yayakoresheje.
Ikindi nuko akenshi iyo umuntu abayeho mu bukene bukabije abandi baramusuzugura ugasanga bamufata nk’umuntu udafite agaciro; ibi bigatuma bamuheza muri gahunda nyinshi kandi zakamugiriye akamaro mu buzima bwe. Aha niho Komisiyo yatangiye gushishikariza abagenerwabikorwa bayo kwibumbira mu matsinda yo kwizigama no kugurizanya.
Bimwe mu bikorwa by’iterambere CDJP ikorana n’abagenerwabikorwa bayo
Amatsinda yo kwizigama no kugurizanya
Padiri Twizeyumuremyi avuga ko mu bikorwa bya CDJP Kigali yagiye ikunda gukorana n’abantu mu buryo burushaho kubegeranya kugirango bakomeze ubumwe bwabo.
Hari abafashijwe muri gahunda z’ubwiyunge, bagahurizwa hamwe mu matsinda abafasha gukora ibikorwa by’isangirabuzima, abo duherekeza mu bikorwa by’isanamitima, tukagira amatsinda yo kuganirira hamwe bagafashanya gukira (Therapie de groupe) n’ibindi.
Ibyo byatumye tubonako uburyo bwo gufashiriza abantu mu matsinda bugira umusaruro mwinshi kandi mwiza. Abantu bakigana ibikorwa byiza, cyangwa se hakabaho kwigira umwe ku wundi.
Ku bw’iyo mpamvu rero n’ibikorwa by’iterambere twahisemo kubitangirira muri aya matsinda yo kwizigama no kugurizanya.Aya matsinda aba agizwe n’abantu babanjwe guhuzwa na bya bikorwa twavuze haruguru, tukaza gusanga bafite ikibazo by’amikoro make ashobora kuba intandaro y’ibindi bibazo byinshi.
Nk’andi matsinda yo kubitsa no kugurizanya yose rero, abayagize bumvikana igihe bazajya bahurira, ndetse n’icyo bazajya batanga nk’umugabane wo kubitsa.Bakagena amategeko y’ingenzi bazagenderaho,kandi bakitoramo n’abayobozi babafasha.Ikindi cyakunze kwiyongera ku matsinda y’abagenerwabikorwa ba CDJP Kigali nuko twakunze kugira abaterankunga bumvako ari ngombwa ko ayo matsinda agenerwa inkunga y’amafaranga yabafasha mu ntangiriro,aya mafaranga niyo bagenda bongeranya n’imigabane yabo kugira ngo babone igishoro gihagije.
Ubu Komisiyo y’Ubutabera n’Amahororo ikorana n’amatsinda 86 agizwe n’abantu 1420. Abanyamuryango bayo matsinda ahanini ni abadamu bo muri Paruwasi ya Shyorongi n’iya Kabuye bagiye bahura n’ibikorwa by’ihohoterwa rishingiye ku gitsina ndetse n’abahinzi baciriritse bo muri Paruwasi ya Ruhuha mu Murenge wa Ngeruka.
Batangiye bizigama amafaranga ari hagati ya 600 na 1000 mu kwezi bakajya bayagurizanya bongeyeho inyungu y’ amafaranga hagati ya 5%-15% .
Kuri aya mafaranga yabo bizigama,CDJP yabahaye inkunga igera miliyoni mirongwitatu n’eshanu n’ibihumbi maganarindwi na bitatu n’amafaranga ijana na mirongwicyenda n’icyenda y’u Rwanda (35.703.199Frw) kugirango bagure imishinga yo kwiteza imbere bafite. Imishinga bakora igihe bagujije mu matsinda yabo, iba itandukanye bitewe n’icyo buri wese ashobora gukora.
Imwe muri iyo mishinga ijyanye n’ibikorwa by’ubuhinzi, ubworozi bw’amatungo magufi ndetse n’ubucuruzi buciriritse.
Kugeza mu mpera za 2019, umutungo w’ayo matsinda yose wari umaze kugera kuri miliyoni ijana na mirongo ine n’eshanu n’ibihumbi magana atatu na mirongo inani na birindwi na magana atandatu na mirongo icyenda n’atatu (145,387.693 Frw).
- Ubufasha mu iterambere ry’umuryango ku bahinzi bato
Abagenerwabikorwa 500 harimo abagore 396 n’abagabo 104 bo muri Paruwasi ya Ruhuha bibumbiye mu ma koperative abiri bahawe bafashijwe mu iterambere ry’umuryango binyujijwe mu bikorwa by’ubuhinzi birimo ibi bikurikira :
- Imbuto n’ibikoresho bitandukanye by’ubuhizi harimo amasuka, ibitiyo, imashini zivomerera, ubunyobwa, ibigori, ibishyimbo, amashu, beterave, ibitunguru, inyanya n’imbuto ziribwa
- Bahawe amahugurwa atandukanye ku bijyanye n’ubuhinzi bibafasha kubona umusaruro utubutse ;
- Bahawe kandi ihene 1000 ni ukuvuga ihene ebyiri ku rugo kugirango zibafashe kubona ifumbire.
- Abantu 370 bishyuriwe ubwisungane mu kwivuza.
- Abahinzi bato bo muri Paruwasi ya Ruhuha bubakiwe ikigega cyo guhunikamo imyaka gifite ubushobozi bwo guhunika toni 360 z’imyaka, iki kigega cyubatswe mu rwego rwo gufasha abahinzi bato kubona imbuto igihe cy’ihinga ; cyatwaye amafaranga angana na 000.000 Frw.
- Aba bahinzi kandi bubakiwe uburyo bwo kuhirira imyaka hakoreshejwe imirasire y’izuba bitwara amafaranga angana na 22.000.000 Frw. Ubu buryo bwo kuhira bwatumye umusaruro wiyongera ku buryo abagenerwabikorwa 312 umusaruro wiyongereye ku buryo bugaragara, 107 muribo bafite undi mushinga bakora wakomotse kubyo bakuye mu buhinzi naho 205 bafite byibura imishinga ibiri.
Binyujijwe mu migoroba y’ababyeyi imidugudu itatu yo mu Kagali ka Munyana,Umurenge wa Minazi n’imidugudu itatu yo mu Kagali ka Jango mu murenge wa Ruli bahawe amafaranga angana na miliyoni n’ibihumbi maganatanu (1,500,000 Frw) bagura ihene zo kujya borozanya.
Iterambere ry’urubyiruko
Muri iyi minsi Komisiyo y’ubutabera n’amahoro ya Kigali (CDJP), irimo guhangana no kubona uko yafasha urubyiruko rufite ibibazo bitandukanye bituruka cg biremerezwa n’ubukene. Muri aba harimo abakobwa babyariye iwabo, abafite ibibazo byo kubura akazi kandi bakaba badafite n’amasambu ahagije yo guhingamo. Urugendo ruracyari rureru kuri iyi ngingo kubera amikoro make.
Ariko gushaka niko gushobora,dufatanyije n’uru urbyiruko hari ibizashoboka. Ubu abamaze gufashwa bagera kuri 40 barimo abakobwa babyariye iwabo boo muri Paruwasi ya Ruli na Munyana bahawe amahugurwa ku kudoda banahabwa no kubona ibikoresho by’ibanze.
Iterambere ry’umugore ni k’imwe mu ngamba zo kugabanya amakimbirane mu ngo. Muri ibi bikorwa byose byavuzwe haruguru, hagiye hitabwa ku iterambere ry’umugore, hagamije gukemura amakimbirane akunze kugaragara mu ngo.
Ibyo biterwa nuko ibibazo byinshi byo mu ngo, usanga bifite aho bihuriye n’ubukene bugaragara cyane ku mugore.Ubu bukene bwatumaga ubuzima bwe bwose asa naho abuteze ku mugabo, noneho kuba amusaba byose akeneye, bigatuma umugabo amwinuba ndetse akamufata nkaho ntacyo amaze mu rugo.
Ibi biri mubituma, muri izo ngo zirangwamo amakimbirane, kuko umugore w’umubukene afatwa nk’ikintu aho gufatwa nk’umuntu.
Gufasha uyu mugore kwiteza imbere rero, byagiye bituma agarura agaciro mu maso y’umugabo ndetse n’umuryango muri rusange ndetse nawe ubwe akigirira icyizere. Abagore binjiye uri iyi gahunda neza, bagiye ndetse banagirirwa icyizere na sosiyete y’aho batuye, ugasanga babatorera kugira inzego bayobora aho batuye ibyo bikaba ikimenyetso ko kwiteza imbere byabasubije ijambo mu bandi, babasha kwitinyuka no gutinyuka, bigarurira icyizere.
Umusaruro w’ibi bikorwa by’iterambere mu kubaka amahoro n’ubutabera
- Kwivana mu bukene ,bakabona ibyo bakeneye by’ibanze mu muryango byatumye bagira amahoro y’umutima ,muribo baratekana.
- Byatumye bigirira icyizere, bumva nabo ari kimwe na’abandi,ntibongera kugira ipfunwe ryo kugaragara mu bandi(Hari abatarashoboraga kujya mu isengero kuko nta mwenda wo kwa mbara bafite)
- Byagaruye amahoro mu ngo zarimo amakimbirane.Kuko noneho buri wese yerekanye ko hari icyo amariye umuryango.Umurimo utanga inyungu wamusubije agaciro.
- Umugore wateye imbere yigiriye icyizere kandi n’abandi barakimugirira.Ntakibehshejweho no gusaba icyo akeneye cyose,ahubwo nawe agira uruhare mu kubonera umuryango ibyo ukeneye
- Ntibongeye kuba umutwaro ku buyobozi cg se kubaturanyi,ahubwo babaye isoko y’ibisubizo(bitangira mutuweli, biyubakira ubwiherero,etc)
- Bumvise ko Imana itabibagiwe ,bayiha umwanya mu buzima bwabo.Mu bikorwa bakoranye na CDJP ,babonyemo ukuboko kw’Imana.
- Umubano mwiza n’andi madini n’amatorero kuko ibikorwa bya CDJP ntibivangura idini,akarere,ubwoko n’ibindi.


c: text/html

text:
ZEFANIYA
Zefaniya avuga amateka yumuryango we kuruta undi wese mubahanuzi batoya. Yakurikiranye igisekuruza cye kugeza kuri Hezekiya, kandi yahanuye mugihe cyo gutegeka kw’Umwami Yosia muri Yuda. Abami babiri bamubanjirije, Manase na Amoni bari bafite amatwara mabi kubijyanye n’umubano Yuda yarafitanye n’Imana.
Mugihe cyo gutegeka kwa Yosiya igitabo cy’amategeko ya Mose cyongeye kuboneka murusengero, bituma Yosiya azana ububyutse mugihugu. Ntagushidikanya Zefaniya yagize uruhare muri ubu bubyutse, avuga iby’umunsi w’Uwiteka, ijambo ryakoreshejwe na Yowel na Habakuki kuburira abantu iby’urubanza ruzaza, n’imigisha ku babaye abizerwa. Uwaba yaratekereje ko umugisha w’Imana wamaze gutangwa, ashobora kuba atekereza yuko iby’urubanza we bitamureba, ariko Imana itungura abantu bashyize ibyiringiro byabo mw’idini aho kuba abntu b’Imana bakizerwa. Yerusalem no kwiyemera kwayo kenshi yaciriwe urubanza (3 :1-7) ariko Imana yisigarizaga abantu, mugihe cyayo ikabahembura.

robotstxt: allowed

filter: keep


text:
Burya gucumura kwa muntu ni ibintu bidatangaje kuko usanga hari abacumura babigambiriye ariko hakaba n’abandi babikora batabishyaka.Ibi bishakakuvuga ko gukora icyaha biba muri kamere ye.
Nyamara nubwo bimeze bityo Imana ni inyembabazi kuburyo itubabarira iyo tuyisabye imbabazi.Hariho n’abakeka ko Imana itababarira kuko bakora ibyaha maze bakongera bakabisubira nyuma yo gusaba imbabazi.
Gusa iyo wongeye ukagisabira imbabazi, Imana irongera ikakubabarira. Saba Imana imbabazi kuko ubuntu bwayo n’imbabazi bihorah’iteka. Iyo ibyaha byacu byiyongereye tukaguma muri Christo, Ubuntu bwe butugumaho iteka.(Abaroma5:20).
Igihe kimwe intumwa Petero yabajije Umwami Yesu ati:” databuja, mwene data nangirira nabi nzamubabarira kangahe? Ngeze karindwi?” Yesu aramusubiza ati:” sinkubwiye yuko ugeza karindwi, ahubwo yuko ugeza mirongo irindwi karindwi.”(Matayo18:21-22).
Noneho nawe ibaze inshuro Imana ifite kuba yakugirira imbabazi. Ese nukomeza gucumura bizagenda gute? Gusa ntibivuze ko uzakomeza gucumura ngo nuko uzababarirwa. Oya, wowe ufite guhinduka muri wowe nubwo Imana yacu ari inyembabazi. Gusa Yesu Kristo hari aho avuga ati:”Ni ukuri ndababwira yuk’umuntu wes’ukor’ibyaha ari imbata y’ibyaha……”(Yahana8:34-36).
Ese wishimira guhora mubyaha ngo nuko uzababarirwa? Mbese, Satani niwe ukurikiye ngo ubohanwe nawe, cyangwa se ukurikiye Umwami w’Abami Yesu kugirango ugere mu bwami bwe budashira? Iki ni ikibazo twakabaye twibaza mugiye twabaswe n’ibyaha.
Kandi nujya gusenga usaba Imana imbabazi ujye ugira uti:” utubabarire ibicumuro byacu nkuko natwe tubabarira abaducumuyeho?(Matayo6:12) wongere ubwire Imana uti:” Mwami, umbabarire kubw’ibyaha nakoze.” Ibyo byose ubikorane umutima uciye bugufi kandi ufite inyota yo kuva mucyaha.
Nubwokureka ibyaha bigoye hanoku isi,hariho inzira imwe Imana yadushyiriyeho yogukirizwamo ibyaha ariyo Yesu Kiristo, umwizera wese ntazarimbuka ahubwo azahabwa ubugingo buhoraho.


text:
Umuryango ni itsinda rirangwa n’ubumwe,urukundo no gufashyanya.Umuryango ugomba kurinda umuntu uwukomokamo no kumushyigikira,ukamufasha gutera imbere no gutsinda mu buzima.
Nkuko umuryango wa organisation pour la connaissance ubivuga mu muryango mwiza buri wese yubaha akanafasha abandi .Kubaka urukundo,gusangira ibyishimo no gufashanya nicyo gishobanuro cy’umuryango mwiza.
Umuryango ntugomba kuba inzitizi kucyo wifuza kugeraho ahubwo ugomba gushyigikira,ukubaha amahitamo ya buri wese ukanafasha buri wese kugera ku mushinga we.Umuryango ushobora kuba ugizwe n’umugabo ,umugore we ,abana,ba sekuru na ba nyirakuru ,ba sewabo,nyirasenge,babyara n’abandi.
Gufashanya ni itegeko mu muryango mwiza
Intego y’umuryango mwiza ni ukorohereza ubuzima bwa buri muntu uwugize,ukamufasha gutera imbere no gutuma bishima.Muri uwo muryango buri wese yita ku kumenya ubuzima bwa mugenzi we,ikibazo cy’umwe gihinduka ikibazo cya bose maze buri wese agashaka uko umuti w’icyo kibazo waboneka.
Buri wese ajya mu mwanya we mu muryango ufashanya.Iyo hagomba gufatwa umwanzuro ukomeye,babaza buri wese uko abyumva kandi buri wese agahabwa agaciro muri uwo mwanzuro.
Kubaha buri wese biba ari iby’ingenzi kugirango hirindwe ibibazo n’amakimbirane.Buri muntu aba yiteguye kuba yakosora amakosa ye yo mu myitwarire cyangwa akaba yakwisubiraho ku mwanzuro mubi yafashe.
Kugirango ubuzima bworohe ni byiza kuganirira hamwe
Buri muntu agomba gushobora gusangira ubuzima n’umuryango,munashobora gutegura inama yo kuganiriramo ibijyanye n’ubuzima bwa buri munsi.Izo nama zifasha gukemura ibibazo by’umuryango zikanafasha mu kubona ibindi bitekerezo bifasha ubuzima.
Ni byiza gushyigikira urukundo mu muryango.Kubera iyo mpamvu, gufasha abantu bagize umuryango kwidagadura no gukorera hamwe ni byiza kuko bifasha umuryango guhora ubayeho neza.


text:
EPISODE 80: Alide abaye Intare kuri Christian asabye Umushinjacyaha kumukurikirana
Murayigezwaho na www.rubay.rw – Rubay Stories
… Alide akimara kumva ibyo bintu yahise yumva umutwe umuriye cyane atangira kuwufataho. Yatangiye gutaka umutwe Christian ayobewa ibibaye. Yahise abwira Christian ati:
“Cheri kuki umbwiye ibintu bigoye kwakirwa n’ubwonko bwanjye? Ndumva umutwe wanjye wenda guturika ndakwinginze vayo umfate.”
Christian yakomeje gushidikanya yibaza niba Alide atari kumubeshya, ariko kuko yamukundaga cyane, yaramwegereye aramwiyegamiza. Hashize umwanya nta n’umwe uvugisha undi nuko Alide ageraho aramubaza ati:
“None se cheri, iyo nkuru wambwiye ni mpimbano? Hahhh washakaga kugira ngo unyumve? Mbese ni nkaho ushaka kunyereka ko maze iyi myaka yose ndinjijiii ku buryo ntamenya ko uwampemukiye ari mu buzima bwanjye. Cheri sibyo? Hahah! Duhindure ibiganiro kuko iyo bigeze kuri icyo kiganiro, mpita numva ngize ikibazo.”
Christian yakomeje guceceka kuko yumvaga kugira ngo Alide abyizere bigoranye. Hashize umwanya Alide ari gutekereza ni uko arongera abaza Christian ati:
“Ese wabimenye ryari ko ari wowe wampemukiye? Cyangwa wansatiriye uzi neza uwo usatiriye ko ari umukobwa wigeze gufata ku ngufu?”
Christian – “Naguterese ntakuzi. Ndetse nta nubwo nari kwibuka ko ari Alide twakuranye. Njyewe nahuriye nawe kwa muganga, ngukunda nta kintu ngendeyeho, noneho nyuma nkubwiye uko umutima wanjye wiyumva, nibwo wambwiye inkuru yose. Nahise mbona ko arinjye ntandaro yo kubabara kwawe. Icyo gihe byarangoye kugira ngo nakire ko nkwiye kurenzaho, nkagukunda kandi nkaguha umutima wanjye wose. Kuva icyo gihe wahise uhinduka ubuzima bwanjye, kuko wowe na Baho arimwe muryango narimfite. Mbakunda urukundo rutangaje kandi kuva nzi ko muriho ndetse muri mu rukundo rwanjye niyo wampitiramo gupfa nonaha nagenda nishimye. Ali, nubwo ikimwaro cy’ibyo nakoze kitazigera gishira ariko ishema ry’uko mbakunda na ryo nzarihorana iteka. Baho ni urubuto rweze ku giti cy’umuruho, ariko ni we nifuza ko yazaba itangiriro ryo gukomera no kuba mu byiza gusa. Nyuma y’uyu munsi nshobora kutazongera kubona amagambo yo kukubwira gusa wowe n’umwana wanjye mujye muhora mwibuka ko mbakunda.”
Akimara kuvuga gutyo Alide yahise yeguka arahagarara nuko yitegereza Christian n’uburakari bwose, arangije aramubwira ati:
“Sinzi niba Imana ari gutya yari yaragennye ko nzahura n’umuhemu wanyambuye ibyishimo, gusa ishimwe ko mpuye na we mu buryo butangoye. Watumye niga amategeko gusa muri yo iyo habamo igihano cy’urupfu ni cyo ngusabiye. Ndi kumva nicuza kuba naramenyanye nawe kandi nkagerana kure nawe. Mva mu maso kuko umujinya wanjye maranye imyaka 11 ntabwo wawucika. Jya kure yanjye, uve mu buzima bwanjye ku buryo igihano cyawe kizakuzira mu buryo nanjye ntazi.”
Ibyo byose Alide yabivuze ubona atababaye nk’uko Christian yabikekaga kandi amatama ye yari yumye atarangwaho amarira. Alide yahise ahaguruka arajyenda aba ateze moto imugeza iwabo. Yahise ahitira mu cyumba cye nuko ntiyagira umuntu n’umwe avugisha. Akira mu cyumba yicaye ku buriri yumva abuze amahoro aba arongeye arasohotse, ako kanya ahita ajya ku biro by’Ubushinjacyaha. Akihagera yahise areba umushinjacyaha bari baziranye, uzi n’inkuru y’ubuzima bwe, amubwira ko yabonye uwamuhemukiye. Alide yarabishimangiye ati:
“Ubundi nuko igihano cy’urupfu kitakibaho, nicyo cyari gikwiriye uwo musore, kuko nyuma yaraje arijijisha yongera kwinjira mu buzima bwanjye kugira ngo abone uko azamunga kurushaho.”
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
Umushinjacyaha – “Ngo akwinjirira mu buzima? None se uwo muntu usanzwe umuzi Ali?”
Alide – “Ni umukunzi wanjye!”
Umushinjacyaha – “Uravuga Christian se? Uriya musore ko agukunda cyane koko urumva ibyo bishoboka gute?”
Alide – “Ni inkuru igoye kuyizera gusa ni we wabinyibwiriye. Igitangaje nuko ubu nahumijwe n’uburakari mufitiye, nta nubwo ndi kwibuka ikindi kintu cyose nagiranye na we uretse kumujyana mu nkiko akaryozwa ibyo yakoze.”
Umushinjacyaha – “Muvandi ntabwo byoroshye pe, iyo case wumve ko ikomeye no kurusha izindi zose nigeze nkurikirana. Rero hari ibintu bibiri. Icya mbere nuko Christian aramutse abishatse icyaha kitamuhama. Biragoye kugira ngo wowe ubone ibimenyetso bimushinja. Ikintu gishoboka ni kimwe gusa birahenze.”
Alide – “Ni bishake bibe bihenze ka Jana, nafata n’inguzanyo muri banki, ingwate ikaba umutwe wanjye ariko nkabona uriya muhemu ashyirwa mu gihome ubuzima bwe bwose.”
Umushinjacyaha – “Rero twajya muri Rwanda Forensic tugapimisha uturemangingo tw’umwana wawe, tukareba ko duhuye n’utwa Christian. Byonyine kuva ari se kandi amateka yawe akaba azwi, ni impamvu ifatika nawe atabasha gucika.”
Alide – “Urakoze. Ntabwo ibyo bintu nari nabitekerejeho. Ni ibintu byinshi mfite bye, byapimwa bikabonwaho uturemangingo twe.”
Umushinjacyaha – “Ali, yego umukunzi wawe akwiye kwakira ibihano by’ibyo yakoze, gusa hari ikindi kintu uri kwirengagiza kandi gishobora kuzaguma kijagaraza ubuzima bwawe. Umwana wawe Baho ndetse n’urukundo wakunze Christian. Izo ni imbogamizi zizagenga ubuzima bwawe nyuma yo gufungisha umukunzi wawe.”
Alide – “Mbabarira, nta kintu nshaka kumva muri kano kanya cyangwa gutekereza uretse kubona Christian aryozwa ibyo yakoze. Ndamutse nabwo mbirebeye byaba ari ubugwari. Uretse n’ibyo by’urukundo uvuze, bimeze nkaho ntigeze mukunda. Muri kano kanya meze nk’intare yasamiye umuhigo idashaka ikintu cyose cyayitesha.”
Alide yahise ahaguruka arataha. Juru na Bosco bahise bajya kureba Christian aho atuye nuko bagira n’amahirwe basanga arahari. Christian yabahaye ikaze nuko yicara hirya aho bamwitegereza neza. Nkuko umuntu mwabaye inshuti cyane utapfa kumuyoberwa cyane ko hari ibintu byihariye uba umuziho, ni nako Bosco yahise amenya Christian akibona inkovu yari afite ku ijosi hafi y’aho urutugu rutereye. Bosco yahise yumirwa biramutungura cyane. Kwiyumvisha ko Boy yaba amaze icyo gihe akundana na Alide byari bigoranye kubyizera. Bosco yahise akeka ko Boy ashobora kuba yaraterese Alide ashaka kwihorera kuko bakiri n’abana, Alide ni we wabaye intandaro yo gutuma iwabo wa Boy bimuka, ikindi kandi Alide ni we watumye abari inshuti eshatu bahinduka abanzi (Boy, Bosco na Emmy). Bosco yatangiye kwemera adashidikanya ko Christian yaba ari na we wafashe Alide ku ngufu gusa ntabwo yari kubona uko abihamya. Bosco yibutse ukuntu yigeze kubiryozwa kandi arengana, Christian araho abirebera, yumva umujinya uramwishe neza neza.
Kwifata byaramunaniye aba arahagurutse asanga Christian aho yicaye aba yivuye mu ngumi nziza nziza aba ayahuranyije Christian kwitama. Juru yahise aza yiruka afata Bosco nuko Christian areguka kuko yari yaguye, arongera aricara nkaho nta kintu cyari cyabaye. Juru yahise abwira nabi Bosco ati:
“Man wasaze? Ubwo ibyo uri gukora urabizi?”
Bosco – “Uyu muginga yitwa Boy. Yari indara kimwe nkanjye tukiri abana. Nyuma y’ibyo yari azi byose, yarifashe aza mu buzima bwa Alide yigarurira umutima we? Ndahamya ntashidikanya ko ari we ntandaro yo kwangirika k’ubuzima bwa Alide.”
Bosco yahise yongera asatira Christian nuko amufata mu mashingu atangira kumubwira ati:
“Man urabona ukuntu wanyangirije ubuzima koko? Wabitewe n’iki ku buryo wihorera ukagera aho untwarira umunezero wanjye? Kuki iki gihe cyose watweretse ko uri ikirura cyiyambitse uruhu rw’intama? Man mbonye impamvu wangaga kunyiyereka, nuko wari uzi ko ntakwemera ukomezanya na Alide kandi ko ntashobora kukuyoberwa. Ntabwo nari nzi ko umuntu ashobora kuba umugome atya.”
NTUCIKWE NA EPISODE 2 ZA NYUMA
www.rubay.rw *RUBAY STORIES *Your Stories, Your Life.
UMUSEKE.RW


text:
Amakuru atugeraho aravuga ko Kayibanda Ladislas, se wa Kayibanda Aurore yitabye Imana azize uburwayi, akaba yaguye muri Leta Zunze Ubumwe za Amerika aho yari yaragiye kwivuriza.
Nubwo bitazwi igihe uyu mubyeyi yari amaze arwaye, mu ku itariki 3/8/2019 Miss Aurore Kayibanda yashyize ifoto kuri Instagram ye igaragaza umubyeyi we arwaye ameze nk’urembye yegamye mu ntebe z’imisego.
Kayibanda Aurore apfushije se, nyuma y’imyaka irindwi apfushije Musaza we bakurikiranaga witwaga Hirwa Herny, wari umwe mu bari bagize itsinda rya muzika KGB,Hari tariki 01 Ukuboza 2012, ubwo yagwaga mu kiyaga cya Muhazi.
Uyu musaza yitahiye nyuma y’uko umukobwa we amweretse ibirori by’ubukwe mu mwaka ushize wa 2018, bikabera muri Leta zunze ubumwe za Amerika aho atuye.
Kayibanda Ladislas watabarutse, yashakanye na Mukazera Olive mu 1981 babyarana abana bane, bakaba bari muri Gahunda yo kwizihiza isabukuru y’imyaka 40 babana nk’umugabo n’umugore.
Miss Rwanda 2012 wari umaze umwaka umwe ashyingiranywe na Egide Mbabazi, apfushije se atarashira n’agahinda ka musaza we Henry kuko buri tariki ya mbere y’ukwa 12 yakundaga kugaragaza agahinda aterwa no kuba yarabuze musaza we ndetse yakundaga kubwira itangazamakuru ko kwiyakira bisa n’ibyamunaniye.


text:
Rubavu: Abayobozi bane batawe muri yombi bazira sima yari igenewe abatishoboye yangiritse
Urwego rw’igihugu rushinzwe ubugenzacyaha (RIB) rwatangaje ko rwataye muri yombi abakozi bane b’akarere ka Rubavu, bazira imikireshereze mibi y’umutungo wa rubanda, ni sima yari igenewe kubakira abatiahoboye yaje kwangirika.
Abatawe muri yombi ni Umujyanama w’Umuyobozi w’Akarere ka Rubavu, umukozi ushinzwe Ubuyobozi n’Abakozi, ushinzwe imibereho myiza y’abaturage hamwe n’ushinzwe imicungire y’ibiza muri aka karere.
RIB itangaza ko aba bakekwaho icyaha cyo gukoresha nabi umutungo wa rubanda wari ugenewe abatishoboye basenyewe n’ibiza
Ni nyuma yuko bitangajwe ko imifuka ya sima 5078 yari igenewe abatishoboye n’abagizweho ingaruka n’ibiza yangirikiye muri aka karere , mu bubiko bw’aka karere. Abo iyi sima yari gufasha bacumbikiwe na leta.
Iyi sima nyangiritse yari yaratanzwe na Ministeri y’ingabo binyuze mu ishami ry’Inkeragutabara mu masezerano n’akarere ka Rubavu. Imaze umwaka mu bubiko kandi yari igenewe kubakira abatishoboye n’abandi baturage basenyewe n’ibiza.
Iki kibazo kimaze kugaragara umuyobozi w’akarere wungirije ushinzwe iterambere ry’ubukungu Nzabonimpa Déogratias yavuze ko bashyizeho itsinda ryo gusuzuma imibare y’imifuka yangiritse kugira ngo inzima izakoreshwe hanyuma n’abakoze amakosa bahanwe.
Ati “Ni nka sima zigera kuri 700 zimaze igihe kigera ku mwaka zishobora kuba zarangiritse. Icyo twakoze nk’ubuyobozi bw’akarere twashyizeho itsinda ririmo gusuzuma imiterere y’icyo kibazo vuba aha tuzamenya imibare ya sima zihari zishobora gukoreshwa mu kubakira abatishoboye kuko tuzikeneye mu kubakira abatishoboye inzu zirenga 400 uyu mwaka. Izizaba zarangiritse tuzifashisha amategeko dukurikirane uwabigizemo uruhare’’.
Ibi ariko bitandukanye n’ibyavuzwe ko izi sima zirenga ibihumbi 5.
Nubwo uyu muyobozi avuga imifuka 700 amakuru dufitiye gihamya nuko ari imifuka 5078 .
Sima yangiritse yari ibitse mu nyubako z’ibiro by’ubutaka (ifoto:igihe)
Zimwe mu nzu zari zitegereje inkunga zananiwe kuzura mu gihe inkunga yangirikira mu bubiko( ifoto:Igihe)
Umuyobozi w’akarere wungirije ushinzwe iterambere ry’ubukungu Nzabonimpa Déogratias (ifoto: Igihe)
ND
yafunze Umujyanama w’Umuyobozi w’Akarere ka @RubavuDistrict, umukozi ushinzwe Ubuyobozi n’Abakozi, ushinzwe imibereho myiza y’abaturage hamwe n’ushinzwe imicungire y’ibiza muri aka karere.22Rwanda Investigation Bureau@RIB_Rw·8mAba bakekwaho icyaha cyo gukoresha nabi umutungo wa rubanda wari ugenewe abatishoboye basenyewe n’ibiza.
RIB yafunze Umujyanama w’Umuyobozi w’Akarere ka @RubavuDistrict, umukozi ushinzwe Ubuyobozi n’Abakozi, ushinzwe imibereho myiza y’abaturage hamwe n’ushinzwe imicungire y’ibiza muri aka karere.22Rwanda Investigation Bureau@RIB_Rw·6mAba bakekwaho icyaha cyo gukoresha nabi umutungo wa rubanda wari ugenewe abatishoboye basenyewe n’ibiza.


text:
Ibintu 7 byagufasha gukuraho ibicece
Abakobwa benshi n’abagore babangamirwa no kubyibuha inda, yewe ugasanga ntago banejejwe no kwambara imyenda bakaberwa ariko byagera ku nda ukabona ko habura ikintu.
Nubwo rwose kuri ubu hariho imyenda wambara igahisha ubunini bw’inda ariko ntago bikuyeho ko ushobora no gukoresha ubundi buryo uwo mubyibuho w’inda ukagenda burundu.
Dore ibintu by’ingenzi ukwiye kwibandaho mu gihe ushaka gutakaza amavuta yo munda ibyo benshi bita ibicece nkuko tubikesha Agasaro Magazine
1. Icyambere ni ukugabanya isukari
Iyo uriye isukari nyinshi, umwijima uba wuzuye fructose nyinshi bityo ukayihinduramo amavuta yo mubwoko bwa fat. Ayo mavuta rero ntahandi yibika atari kunda. Iyo bigeze rero ku isukari iba mu binyobwa biba bibi kuko niyo iba ari nyinshi. Niba ushaka kugabanya inda irinde kunywa ibintu bifite isukari nyinshi.
2. Kurya proteines nyinshi
Protein ni imwe mu ntungamubiri burya zifasha gutakaza ibiro. Abahanga bavuga ko kurya ifunguro ririmo protein bifasha umubiri kudashaka ibiryo birimo za calorie nyinshi nk’amasukari bityo bikakurinda kubyibuha cyane, ndetse no kuzana amavuta ku nda. Rero ni byiza mu gihe ushaka gutakaza amavuta yo kunda ko ugomba kurya ifunguro ryiganjemo za protein nk’amata, amagi, imboga, ubunyobwa n’ibinyampeke.
3. Irinde ifarini
Ifarini ni imwe mu bintu bishobora kukongerera amavuta yo kunda bityo ukarushaho kubyibuha inda, ubwo aha turavuga nka za keke, imigati, capati, amandazi ndetse nibindi byose bikozwe mu ifarini. Kureka ibiryo birimo ifarini burundu bishobora kukugabanyiriza inda mu buryo utatekerezaga.
4. Gukora Sport
Ni byiza ko wakora sport zigorora munda nka za abdominaux cyangwa pompage nkeya ku munsi ibyo ni ingenzi kuko bigufasha kuhakomeza bityo ntago wongera kubyibuha munda ahubwo uhora wemye munda hagororotse.
5. Kurya imboga n’imbuto
Ibi ni bimwe mubikungahaye kuri fibre ndetse n’isukari nziza byagufasha kugabanya amavuta ashobora kwibika kunda bityo iyo ufata ifunguro ryiganjemo imbuto n’imboga bituma utabyibuha munda.
6. Kunywa icyayi cy’icyatsi (Green Tea)
Iki cyayi ni kiza cyane kuko cyuzuyemo anti oxidant zisohora imyanda mu mubiri ndetse n’amavuta mabi akenshi yibika kunda nibyiza rero gufata Green Tea mu gihe ushaka kugabanya amavuta yo kunda. Ikindi kintu abakobwa benshi n’abamama bakunda kandi nyamara kibatera kubyibuha inda vuba ni icyayi cy’amata ndetse n’igikoma cya n’ijoro mbere yo kuryama birimo isukari. Byaba byiza ubaze amasaha atanu mbere yo kuryama nta kintu washyize munda bityo bifasha umubiri kutabika amavuta menshi avamo umubyibuho wo kunda gusa
7. Kunywa amazi menshi
Ni byiza kuzirikana ko amazi ari ubuzima ndetse anabasha mu kugabanya amavuta menshi ari ku mubiri. Niba koko ushaka kugira munda zero amazi yagire inshuti yawe magara.
Uko umuti ’Proslim tea’ ufasha abagore kugabanya ibicece ku nda ukora
Kugira ibicece cyangwa se ibinure byo ku nda bikunda kubangamira abantu benshi. Kuba umuntu afite ibinure byinshi ku nda bimutera ipfunwe no kutisanzura igihe ari mu bandi. Kugira umubyibuho ukabije ku nda bibangamira abashakanye mu gikorwa cyo guhuza urugwiro.
Nyuma y’uko benshi badusabye ko twababariza abaganga, imiti bakoresha bakagabanya ibinure byo ku nda cyangwa bakagabanya umubyibuho ukabije twagannye ivuriro rya Horaho Life rikoresha imiti y’imyimere ikomoka ku bimera ikorwa na Green World International.
Uwizeye Dieudonne, umuganga muri Horaho Life yadusobanuriye ko icyayi cya Prosilm Tea gifasha abantu mu kugabanya umubyibuho. Icyo cyayi gikoreshwa n’abantu bafite umubyibuho ukabije kikabafasha kuwugabanya, kugabanya ibinure byo ku nda(ibicece) no kugira ibiro biringaniye.
Uwizeye avuga ko iki cyayi gikoze ijana ku ijana mu bimera bikurwa mu buvuzi gakondo bwo mu Bushinwa ariko kigashyirwaho ubuziranenge n’ibigo bikomeye ku isi harimo Food and drugs administration (FDA) ari nayo mpamvu nta ngaruka kigira kuwagikoresheje.
Uwizeye akomeza avuga ko iki cyayi gikoreshwa n’umuntu uwo ariwe wese ushaka kugabanya ibiro ukuyemo abantu batwite n’abagore bonsa. Kigizwe na Tea bags 16. Ku munsi biba bihagije ko unywa Tea bag imwe. Avuga ku gihe bitwara ngo umuntu abe yatangiye kubona impinduka, Uwizeye ahamya ko byibuze mu cyumeru kimwe uwayikoresheje aba atangiye guta ibiro.
Ati “Nyuma y’icyumweru uba utangiye kubona impinduka. Proslim tea iyo uyikoresheje neza, ushobora gutakaza hagati y’ibiro 3 kugeza ku biro 8 kuko ubundi gutakaza ibiro ushobora no gukoresha ubundi buryo bwizewe nko gukora imyitozo ngororamubiri, kunywa amazi, gusinzira mu gihe gikwiriye no kurya neza. Iyo ubikomatanyije na Proslim tea utakaza ibiro byinshi kurushaho.”
Kubadakunda kunywa icyayi ariko bashaka kugabanya ibiro, Uwizeye avuga ko babaha ibinini bya Slimming capsules binywebwa ari 2 mu gihe cy’ukwezi kose, ugatakaza ibiro biri hejuru y’umunani.
Icyayi cya Proslim Tea
Slimming Capsules,ibinini bihabwa abadakunda kunywa icyayi
Nubwo iyi gahunda yo kugabanya ibicece ku nda no kugabanya umubyibuho ukabije ngo ikunda kwitabirwa n’abagore kuko aribo babagana cyane, muganga Uwizeye yemeza ko ataribo gusa yagenewe kuko n’abagabo bakoresha iyi miti ikabafasha gutakaza ibiro batifuza.
Kubafite ibicece ku nda cyangwa umubyibuho ukabije bashaka imiti yabafasha bagana ivuriro Horaho Life aho ikorera i Kigali mu nyubako yo kwa Rubangura muri etage ya 3 ku muryango wa 301 na 302. Ku bindi bisobanuro wabahamagara kuri
0788698813 /0728698813


text:
Umuyobozi w’agateganyo w’iryo Somero, Mudahinyuka Sylvain, yabwiye IGIHE ko amasomo atangwa mu byiciro bitatu. Mu kibanza abahembwe basoje higishwa ibikoresho nkenerwa n’akamaro kabyo, intego yabyo n’ubundi bumenyi bw’ibanze kuri Robots.
Mu cya kabiri higishwa uko Robots zikoreshwa ndetse n’imibare isabwa mu kuzikoresha. Icyiciro cya gatatu gifatwa nk’icyo ku rwego rwo hejuru cyigishwamo kuzishyiramo porgaramu na codes.
Yagize ati “Iki gikorwa twagiteguye kugira ngo dufashe abanyeshuri bari mu biruhuko. Twagiye dufata abana bake cyane hirindwa icyorezo ariko icyifuzo cyari uko twakwakira abana benshi bakagira ubu bumenyi bukiri bushyashya.”
Mu ntangiriro za Kamena 2021 ni bwo aya masomo yatangiye gutangwa, haherwa kuri 20 barangije kaminuza bagomba kuzigisha abana bazaza kwiga. Bo bigishijwe n’Abanyamerika.
Cyiza Trezor uri muri abo bigisha yavuze ko abana basoje aya masomo y’ibanze biganaga ubushake.
Ati “Abana baratanga icyizere kuko uburyo tubigishamo babifata vuba. Muri iki cyumweru tumaze tubigisha bamenye byinshi babashije kumurikira ababyeyi babo.”
Umwe mu babyeyi bitabiriye uwo muhango, Manzi Kayihura, yatangaje ko yajyanye abana be babiri kwiga ayo masomo kuko yabonaga bikenewe bijyanye n’icyerekezo igihugu gifite.
Yakomeje ati “Kubona bamaze icyumweru bakubaka Robots ntoya bakamenya n’uko ibiyigize byose byitwa, ni ibintu tugomba gushyigikira twese.”
Bafite imishinga itanga icyizere
Abana basoje iki cyiciro cy’amasomo nubwo bagitangira bafite imishinga ya Robots itanga icyizere.
Shaza Izellah Kayihura w’imyaka 10 y’amavuko, yakoze Robot ishobora kwifashishwa mu gihe bongera cyangwa bagabanya umuvuduko w’imodoka ariko ngo baracyahura n’imbogamizi zirimo kumenya uko ibikoresho bifashisha babyita.
Kayisire Armelle Léger w’imyaka 17 we yakoze Robot y’imodoka ushobora gushyira ku meza ikirirwa ihagenda umunsi wose kandi ntacyo igonze. Iyo igeze ku kintu igiye kukigonga irahagarara igategereza ko kivaho, kitavaho igasubira inyuma.
Yagize ati “Ntekereza ko uyu mushinga wakwifashishwa mu nganda, hagashyirwamo Robots zitwara ibintu kandi ntacyo zigonze.”
Iradukunda Ruhumuriza Eyan w’imyaka 15 we yakoze Robot igenda ikurikira ahaturuka amajwi, ku buryo yayiyobozaga amashyi ikayakurikira.
Yagize ati “Ubundi buryo nkoresha kugira ngo igende, nkandaho. Ni bwo buryo bukoreshwa kuri ascenseur n’indi miryango ukandaho kugira ngo ugende.”
Mudahinyuka yavuze ko amasomo bari gutanga ashyigikiwe na Minisiteri y’Uburezi n’Ikigo cy’Igihugu gishinzwe Uburezi bw’Ibanze (REB), bakaba bifuza gukorana na byo ndetse n’ibigo by’amashuri kugira ngo abanyeshuri bari mu biruhuko bajye bayahabwa.
Amafoto: Dufitumukiza Salathiel


text:
Abanyeshuri barateganyirizwa ibikorwa n’ibiganiro mu gihe k’ibiruhuko
Yanditswe na admin
Mu gihe ibiruhuko bikuru by’abanyeshuri bisigaje igihe gito ngo bitangire, Minisiteri y’Uburezi iratangaza ko hateganyijwe ibikorwa n’ibiganiro bizahabwa abanyeshuri muri icyo gihe ku bufatanye n’Inzego z’ibanze n’ibigo by’urubyiruko mu turere.
Ibi ni ibitangazwa na Munyakazi Isaac, Umunyamabanga wa Leta ushinzwe amashuri y’inshuke, abanza n’ayisumbuye mu kiganiro kigufi yagiranye n’Imvaho Nshya.
Yagize ati “Turimo turategura ku bufatanye n’Inzego z’ibanze uburyo abanyeshuri bakurikiranwa mu gihe k’ibiruhuko kugira ngo barindwe ibikorwa bibi n’ubuzererezi ndetse n’ababyeyi babigizemo uruhare.”
Yavuze ko harimo gutegurwa ikimeze nk’urugerero gikubiyemo ibikorwa byoroheje byahabwa abanyeshuri mu gihe k’ibiruhuko ndetse bikanaherekezwa n’ibiganiro bijyanye n’umuco nyarwanda ukwiye kuranga urubyiruko rwa none.
Ati “Ibikorwa byarateganyijwe ndetse n’ibiganiro birahari bikenewe ku banyeshuri n’urubyiruko muri rusange, nka Minisiteri y’uburezi twatanze aho bizabera nk’amashuri n’ibibuga, bityo Inzego z’ibanze na zo zikazareba ibikorwa bibereye urubyiruko n’abanyeshuri akaba ari byo bikorwa, hakanatangwa n’ibiganiro ku bufatanye n’ibigo by’urubyiruko mu turere.”
Ku bijyanye n’iyi gahunda yatekerejwe na Minisiteri y’Uburezi ku bufatanye n’Inzego z’uturere, ababyeyi bemeza ko iyi gahunda ari inyamibwa kandi bayishimiye cyane, kuko hari ubwo abana bajyaga bananirana mu gihe k’ibiruhuko bagahora bazerera, ababyeyi bagashoberwa.
Mukandekezi Paulina ni umubyeyi, utuye mu Murenge wa Kigarama, Akarere ka Kicukiro, agira ati “Iki gitekerezo ni kiza nanjye ndagishimye nk’umubyeyi. Hari ubwo abana batunanira mu biruhuko bakirirwa bazerera bagacyurwa n’isaa sita cyangwa n’ijoro, ariko kuba bagiye kujya babashakira imirimo bakorera igihugu kandi itavunanye, ni byiza cyane, bizagabanya ubuzererezi bw’urubyiruko mu gihe k’ibiruhuko.”
Karasira Adeodatus na we ni umubyeyi, atuye mu Murenge wa Gatsata, Akarere ka Gasabo, avuga ko abanyeshuri mu biruhuko bari bakeneye koko ikibahuza, ariko ngo na none ni na cyo gihe cyo gukorera igihugu imirimo y’urugerero.
Ati “Ni byo, n’ubwo atari bose bazerera mu gihe k’ibiruhuko, ariko na none abana bagomba kugira aho bahurizwa bakagira imirimo bahabwa ijyanye n’imyaka yabo, bakaganirizwa kuri gahunda za Leta, bakaganirizwa ku muco nyarwanda n’amateka yaranze Abanyarwanda mu murimo.”
Yongeyeho ko ababyeyi bakwiye kugira uruhare muri ibi bikorwa, abanyeshuri bakagira ibyo bakorera igihugu ariko kandi bakagira n’imirimo bafasha ababyeyi, ibyo bizagabanya ubuzererezi bugaragara mu banyeshuri mu gihe k’ibiruhuko.
Abarezi na bo basanga ari ngombwa ko abana bakurikiranwa mu gihe k’ibiruhuko bidakozwe n’ababyeyi gusa kuko hari ubwo babacika bakigira mu bindi bintu bitari byiza bishobora no kubateza akaga gakomeye.
Bazubagira Annonciata ni umurezi mu Rwunge rw’amashuri rwa Gatenga ya I, ati “Ni byiza ko abanyeshuri mu biruhuko bashakirwa imirimo kugira ngo barindwe ibikorwa bibi bashobora kwishoramo cyangwa gushorwamo n’abantu bakuru, nk’ubusambanyi, ibiyobyabwenge, kwiyandarika, ubusinzi n’ibindi.”
Atanga urugero rw’igihugu yizemo, aho abanyeshuri bashyirirwaho ibikorwa by’ibiruhuko bizwi nka ‘Camp de vacances’, aho inzego zinyuranye za Leta zabigiragamo uruhare rukomeye, abanyeshuri bagahurizwa hamwe, hakaba hari n’imirimo yateganyijwe mu bice binyuranye by’igihugu.
Ati “Byatangaga umusaruro mu buryo bunyuranye, umusaruro uturuka mu maboko y’urubyiruko nk’ibikorwa bifatika byo kubaka amavomo, kubumba amatafari yo kubaka amashuri, amavuriro n’ibindi. Undi musaruro wabonekaga ni uko abanyeshuri bamenyaga gukora ndetse bikanabarinda ubuzererezi n’ubwomanzi mu gihe k’ibiruhuko.”
Abanyeshuri na bo bemera ko ari ngombwa kubonerwa icyo bakora kandi bahuriyeho ndetse bakanahabwa n’ibiganiro bijyanye na gahunda zimwe na zimwe za Leta badasobanukiwe, ibiganiro ku muco nyarwanda no ku mateka y’u Rwanda.
MUGISHA BENIGNE


text:
Sanday Htoo ni impunzi yo muri Birmaniya (Myanmar), yize muri Ivy Tech Community College. Ni umwarimu muri Logansport Community School Corporation. We n’ababyeyi be mbere yuko babona aho kuba mu nkambi y’impunzi babanje kuba mu ishyamba ry’inzitane, ariko Imana yabarindiye muri ubwo buzima busharira.
Intambara y’amoko muri Burma cyangwa se muri Repuburika yunze ubumwe ya Myanmar , igihugu giherereye mu majyepfo ashyira uburasirazuba bwa Asiya, niyo yatumye Sanday n’ababyeyi be bitwa impunzi. Guhangayikira bikomeye mu buhunzi nibyo byatumye yiyegurira gusengera impunzi no kuzikorera mu mbaraga ze zose. Ni ubuhamya Sanday Htoo yatanze ku rubuga Christianity Today, hari mu 2019.
Sanday Yakomejwe no kwizera Imana no gusenga. Gushikama mu byago no mu makuba byaramukomeje , ahorana ishimwe ku Mana ko yamurokoye. Dore inzira y’umusaraba yanyuzemo n’icyo asaba abantu gukora by’umwihariko abamenye Imana. Ati”
Hari iminsi icyenda twagenze tunyerera mu isyamba ry’inzitane kandi ryari riteye ubwoba . Papa yari atwaye ibigendanye n’ibiribwa byose. Mama we yari ahetse murumuna wanjye wuri ufite umwaka umwe. Abandi barumuna banjye bato bo barigenzaga. Njyewe nari nikoreye ibikoresho byose twatekeragamo , ibiringiti n’ imyenda yabo.
Twaragenze nyuma y’iminsi irindwi, twageze ku ruzi rwa Tenasserim twambukira mu bwato bunini. Twuriye umusozi vuba twihuta ubwo numvaga urusaku rw’amasasu. Nuriye uwo mu sozi n’imbaraga zanjye zose, nsiga ababyeyi banjye ngeze hejuru nshyira hasi ibyo nari nikoreye byose nsubira inyuma mfata murumuna wanjye. Naramuhetse twurira uwo musozi.
Kuva nkiri muto, umurongo wa Bibiliya nkunda cyane ni mu rwandiko rwa 1 Petero 5: 7–9:
“Muyikoreze amaganya yanyu yose, kuko yita kuri mwe. mwirinde ibisindisha mube maso, kuko umurezi wanyu Satani azerera nk’intare yivuga ashaka uwo iconshomera. Mumurwanye mushikamye kandi mufite kwizera gukomeye , muzi yuko bene Data bari mu isi muhuje imibabaro”
Mu gihe cy’imibabaro nk’abana b’Imana, dukwiye kumenya ko tutari twenyine. Ko ahubwo Imana irikumwe natwe, kandi ko abavandimwe bacu na bashiki bacu mu Mwuka ku isi yose bari kumwe natwe mu buryo bw’amasengesho mu bufatanye. Ibyo twe turi abahamya babyo b’ukuri.
Nari ndushye cyane ubwo nari mpetse murumuna wanjye nzamuka umusozi, nuko ndibwira nti: " Sunday, ntushobora gupfira hano. Ugomba kurangiza amashuri yisumbuye ukajya muri kaminuza, ukabwira ab’iwanyu n’abatuye isi ibyo wanyuzemo n’uwo uri we. ”
Dore uwo ndi we, Ibi n’ibyo Imana yankoreye:
Navukiye muri Birmaniya, ariko ntabwo ndi Umubirimaniya. Ndi uwo mu bwoko bw’aba Karen, bumwe mu moko arenga 10 y’abaturage bo muri Birmaniya. Karen ni rimwe mu matsinda manini y’abantu miliyoni ebyiri bavanywe muri Birmaniya kubera amakimbirane ashingiye ku moko yahabaye. Tuvuga kandi tukandika indimi zitandukanye. Ubwo nari umukobwa muto twahoraga twimukira ahantu hatandukanye buri munsi mu ishyamba ry’ inzitane . Icyo nashakaga kandi nasengeraga kwari ukuronka amaramuko (ibyo kurya) ku munsi ukurikiyeho, kujya mu ishuri nkiga, no kugira aho gutura heza kandi twizeye umutekano.
Nizeraga ko gusenga ariwo mwuka abakristo bagomba guhumeka. Guhera ntangiye kuvuga, mama yanyigishije gusenga mbere yo kurya, mbere yo kuryama, na nyuma yo kubyuka nkangutse. Nize imirongo ya Bibiliya nyishyira mu mutima wanjye kandi mama yanjyanaga mu rusengero buri cyumweru, akagenzura neza koko niba nteze amatwi nitonze.
Sogokuru wanjye na nyogokuru ntibari Abakristo. Igihe navukaga, ababyeyi banjye nibo bahise baba abakristo. Papa yari umunyamabanga w’itorero, mama we yari umuyobozi wa minisiteri y’ivugabutumwa mu bagore. Bombi baririmbaga muri korari ku rusengero.
Duhungutse, papa yatorewe kuba umushumba mu rusengero rwa Karen Baptist Church, i Logansport, muri Leta ya Indiana. Nkuko turi mu matorero ya Karen y’aba Batisita muri Amerika, agomba gukora ingendo hafi buri cyumweru kugira ngo asezeranye abagiye gushyingirwa cyangwa se atange igaburo ryera. Iyo ari muri izo ngendo nsigara nyobora itorero cyane nko muri gahunda y’amateraniro ku cyumweru.
Ababyeyi banjye bashimye ko namenya kandi nkakunda ibyanditswe nkiri umwana. Igihe nabonaga igihembo cy "umwanya wa mbere" n "" umunyeshuri w’indashyikirwa "mu ishuri rya Bibiliya , numvaga ko ntabigeraho. Numvaga ko ari umutwaro uremereye kubigeraho.
Ahantu navukiye kandi nakuriye, nta mashanyarazi nta bitaro, yewe ntan’ivuriro ryahabaga. Navukiye mu bice byatawe , byaturutse kuri Karen, mu mpinduramatwara y’amakimbirane yabaga aho .
Twaje guhura n’abamisiyoneri b’Abayapani igihe nigaga mu mwaka wa kane, ababyeyi banjye banyohereza mu rindi shuri rya Karen. Nagize impungenge ko ntazatsinda ikizamini cyanyuma. Mubisanzwe, byasabwa ko abantu biga bashyizeho umwete mu rwego rwo gutsinda kandi bamwe baretse ishuri muricyo gihe.
Nabwiye Imana ko nindamuka nsinze ikizamini cyo mu mwaka wa kane, nzahita mbatizwa . Maze kumenya ko natsinze ikizamini, mbwira mwarimu wanjye na we wari pasiteri ko nshaka kubatizwa. Ababyeyi banjye bambwiye ko nkiri muto cyane ko ngomba gutegereza, ariko sinabyemera. byaje kurangira mbatijwe nkuko nabisezeranyije Imana.
Ndangije mu mwaka wa kane kuri iryo shuri rya Karen, ababyeyi banjye banyohereje ku ishuri rya Birmaniya kure y’iwacu mu mujyi witwa “The city of love” (umujyi w’urukundo), nshumbikayo kubera mu rugo twari abakene cyane. Nabaye mu rugo rw’inshuti z’umuryango, umuryango wa pasiteri. Aho naragiraga inka zabo, nkora imirimo yo mu rugo, ubundi nkajya gusenga igihe bampaye uruhushya.
Ubukene bwaranumaga nta mafaranga nabaga mfite yo kugura ibyo nari nkeneye bigendanye no kwiga cyangwa kurya. Nari nkeneye uburyo bwo kubona amafaranga, icyakora nizeraga ko Imana izaca inzira.
Ikindi muri icyo gihe nari narasobanukiwe n’cyo Bibiliya ivuga ku cya cumi. Ko ibyo dufite byose ari iby’Imana. Natangiye gusenga Imana nyibwira nti ‘ Nindamuka mbonye akazi nzazirikana gutanga icya cumi.’
Nyuma yo gusenga mu gitondo, umugore wa pasitieri yarampamagaye iwe, ambwira ko najya mumesera imyenda buri cyumweru( Weekend) maze akanyishyura. Ubwa mbere nahembwe amakyat 30 angana na $ 5 y’Amerika. Hari mu 1995, yari amafaranga menshi kuri njye icyo gihe, icyakora ubu agaciro kiryo faranga karagabanutse. Nkuko rero nabisezeranyije Imana naje gutanga icya cumi. Hari n’ubwo uwo mugore yampembaga amakyat arenze 30 akampa 40, yewe na 50.
Umunsi umwe, umucuruzi w’aho nari ndi yasuye ishuri ryacu asanga ndi umunyeshyuri w’indashyikirwa. Yari azi ababyeyi banjye, kandi aziko ari njye wari umukobwa rukumbi muri uwo mudugudu kuri iryo shuri. Yansabye gushyiramo imbaraga mu masomo yanjye maze ampa amakyat 90 , ahwanye n’amadorari 15 kugira ngo mbone amafaranga antunga ku ishuri. Yabwiye inshuti ze ibyanjye, nabo banyoherereza amakyat 200 ahwanye n’amadorari 35.
Kuva uwo munsi, nabwo nabonye imirimo ikomeye y’Imana. Ijambo ry’Imana ni ukuri nan’ubu ndacyakomeje gutanga icya cumi.
Mu 1997, ubwo ntari iwacu ndi ku ishuri nkora ikizamini cya nyuma cy’umwaka wa gatanu, numvishe urusaku rw’amasasu avugira kure. Nyuma yisaha imwe, umuyobozi wacu yadusabye guhagarika ibizamini ako kanya tugataha iwacu. Ngeze mu rugo, nasanze abo mu muryango wanjye bamaze kwihisha mu ishyamba.
Papa yanjyanye aho mama ari n’abavandimwe banjye, ubwo buri munsi niko twimukiraga ahantu hatandukanye muri iryo shyamba kugira ngo tubone umutekano. Natakaje amashuri yanjye, inshuti, n’abarimu ndabahangayikira cyane.
Umunsi umwe, ubwo nari mu ishyamba nicaye iruhande rw’umugezi. Ndibwira mu mutima wanjye nti: " Sanday, ntuzarangiza ishuri ry’uwa gatanu gusa; ahubwo ugomba kujya no mu mashuri yisumbuye. ” Uko niko nasengeraga ahazaza h’amashuri yanjye ndetse n’umutekano wacu.
Nyuma y’amezi make, ingabo za Birmaniya zaje gushinga ibirindiro mu mudugudu w’iwacu mu gihe twe twari tukiri mu ishyamba. Hamwe n’indi miryango twasubiye mu mudugudu wacu guturayo. Umuyobozi w’umudugudu yaje kureba papa amubwira ko jenerali wa Birmaniya yamutumije ko bamushaka.
Papa twamutegereje umunsi wose, mu gicuku nibwo yatashye, aradukangura twese, maze aravuga ati: “Ntitukibashije gukomeza kuba hano; tugomba gusubira mu ishyamba. ”
Papa ngo yashinjwaga gutunga imbunda yo mu bwoko bwa mashinigani , ngo niyo abo basirikare bashakaga. Mubyukuri, Papa yari afite imbunda yakoresheje mu guhiga gusa, iyo yindi ntayo yari atunze. Kubera ko rero batemeye ukuri kwe , bagakomeza kumushyiraho iterabwoba rivanze no kumuboha ndetse no kumukorera iyicarubozo, papa yarababeshye abemerera ko hari ahantu yabonye iyo mbunda, ko bamurekura akazayibereka bukeye bwaho. Niyo mahitamo papa yakoze mu rwego rwo kuturokora.
Twarahunze rero tuva aho, twihishe mu mashyamba amezi make, nyuma haza indi miryango iza kubana natwe. Aho twese hamwe twari abantu bagera kuri 300. Ikibazo cy’ingutu twahuye nacyo muri iryo shyamba cyari ibyo kurya. Twatekerezaga ko ni tuguma aho igihe kinini tuzicwa n’inzara.
Byari akaga cyane gufata icyemezo cyo gusubira mu mudugudu wacu. Abasaza bari muri twe bemeje ko tugomba kujya ku mupaka gushaka ubuhungiro muri Tayilande. Njye numvaga ntagenda, Mama ati: "Nta shuri riri muri iri shyamba." Ambwira ko ariko nshobora kugira amahirwe yo kujya mu ishuri mu nkambi z’impunzi.
Tumaze kwambuka umugezi wa Tenasserim n’umusozi uri hakurya, twageze muri Tayilande amahoro, baduha kuba ahantu h’agateganyo. Nyuma y’ibyumweru bike, Komiseri mukuru w’umuryango w’abibumbye ushinzwe impunzi muri (UNHCR) yatwimuriye mu nkambi y’impunzi ya Tham Hin mu. Twemerewe kubaka inzu tubamo. Ntitwari twemerewe kuva mu nkambi nyuma ya saa tatu z’umugoroba, inkambi yose yagombaga kuba mu ituze kandi amatara yose yagombaga kuzimywa. Buri kwezi natondaga umurongo kugira ngo dufate ibyo kurya.
Impunzi zigera ku 9000 nizo twabanaga mu nkambi yacu, naho izindi nkambi icyenda z’impunzi zabaga ku mupaka wa Tayilande na Birmaniya.
Abana b’abakobwa mu mbyino gakondo mu nkambi y’impunzi mu gihe cyo kwamagana no guhagarika ihohoterwa rikorerwa abagore.
Nta mashuri yabaga mu nkambi. Ubwa mbere byabaye ngombwa ko twigira mu rugo rwa mwarimu, ndetse rimwe na rimwe tugakora umuganda wo kubaka amashuri. Mbere yuko tubona ishuri ryacu, umwe mu barimu bacu (ubu uri kuri St. Paul, muri Leta ya Minnesota) yakoreshaga ibice by’amakarito n’amakara mu kwigisha kuko tutagiraga ikibaho cyangwa ingwa. Twe twatangiraga kwiga saa moya za mugitondo, tukarangiza saa 11h, hakaza kwiga ikindi kiciro.
Icyakora nubwo byari bimeze bityo, Imana yaradufashije buri mwaka twabonaga inyubako nshya y’ishuli ryiza n’ibikoresho by’ishuri. Narangije amashuri yisumbuye muri 2003. Igihe nigaga mumashuri yisumbuye, narasengaga cyane kandi ngasoma Bibiliya buri munsi mbere yuko njya kuryama. Mbere yuko ndangiza amashuri, nongeye kwibwira nti: " Sunday, ubuzima bwawe ntibuzarangirira mu nkambi y’impunzi. Iyi siyo si yawe. ”
Kuba mu nkambi y’impunzi byari bimeze nk’itsinda ry’ibikeri cyangwa udusimba duto tuba mu iriba ritoya. Nasenze nshakisha uko mva mu nkambi y’impunzi, ntangira kwiga gukoresha mudasobwa, interinete, icyongereza, ndetse n’itangazamakuru twakoreraga hamwe n’itsinda ryo muri Karen. Natorotse inkambi inshuro ebyiri mfatwa n’abapolisi bo muri Tayilande ,mbere yuko ngera i Chiang Mai, umujyi wa kabiri mu bunini muri Tayilande.
Niyandikishije mu isomo ry’itangazamakuru muri Chiang Mai. Aha niho nahuriye n’umugabo wanjye wakomokaga mu kindi kigo cy’impunzi.
Imana yampaye ibirenze ibyo nasabye. Nabonye umugabo unkunda kandi uha agaciro amashuri, ukunda kandi wita ku muryango, ni umugwaneza, kandi afasha abantu bose. Ntajya asuzugura abantu. Ntanywa inzoga, ntanywa itabi, akunda Imana kandi arihangana. Ni umuntu ucisha make kandi utuje mu gihe njye mfite guhubuka, gendana umuvuduko mwinshi kandi ntabwo ncecetse nkawe.
Sinabona uko nashimira Imana mu buryo buhagije kubwo kumpa umugabo mwiza nkuwo. Twashyingiranywe mu nkambi y’impunzi ku ya 4 Nzeri 2006, twari tumaze kurangiza amashuri yacu, dore ko nawe yahakuye Diporome.
Nyuma y’ubukwe bwacu, ababyeyi n’abavandimwe banjye bimukiye muri Amerika. Ababyeyi banjye bararize ubwo bansigaga aho mu nkambi, kuko mama yadusabye kubakurikira muri Amerika, mubeshya ko nzaza ariko kwari ukugira ngo bagende banezerewe sinashakaga kubakurikira.
Nasubiye ku kazi nk’umunyamakuru wo muri Karen, kandi umugabo wanjye niwe wansemuriraga. Twakomeje kuba hafi y’impunzi kandi rwose ntitwifuzaga kujya muri Amerika. Byadutwaye imyaka itanu kugira ngo duhitemo gusanga umuryango wanjye.
Umwana wacu wa mbere yaravutse. Kuva natwita, twagerageje inzira nyinshi kandi tumutangaho amafaranga menshi kugira ngo abone ibyangombwa byo muri Tayilande. Twifuzaga ko yaba umwenegihugu wa Tayilande. Ariko uko twabitekerezaga siko byagenze.
Twatekereje ku buzima bw’ahazaza h’umukobwa wacu n’umuryango muri rusange. Ntabwo twifuzaga kubaho nk’abantu badafite ubwenegihugu. Ntitwifuzaga ko abana bacu banyura mubyo twanyuzemo, nta birango by’igihugu bavukiyemo, batazi neza ejo hazaza habo.
Nkimara kubona bwa mbere amaso y’umukobwa wacu, naramusengeye mfata icyemezo cyo gusubira mu nkambi y’impunzi. Aho niho twashoboraga gusabira kwimuka muri Amerika.
Tugeze mu nkambi twahise duhura n’ikibazo gikomeye. Umukobwa wacu ntabwo yari afite Sitati y’impunzi itangwa na komiseri mukuru w’umuryango w’abibumbye ushinzwe impunzi muri (UNHCR), kubera ko atari yaravukiye mu nkambi. Twari twabonye impapuro zacu igihe twahageraga bwa mbere, ariko ibiro bya UNHCR mu nkambi yacu ntibyigeze bibarura umukobwa wacu.
Ntabwo twarekeye aho gusenga. Twaraganiriye maze dufata icyemezo cyo kugerageza inkambi y’impunzi umugabo wanjye abarizwamo, wenda ahari ko ho byatworohera. Imana yasubije amasengesho yacu. Abayobozi b’inkambi z’impunzi baradufashije, bityo umukobwa wacu abona ikarita ye yandikwa muri UNHCR ariko ku izina ry’umugabo wanjye. Ibyo bivuze ko yari yemerewe gutura hamwe na se, ariko njye ngomba gusubira mu nkambi yanjye, twagombaga gutandukana.
Narabakumbuye cyane nkomeza kwihangana. Mu nkambi, namaze igihe mu bijyanye no kwigisha. Nihataga akazi kenshi gashoboka kugira ngo nibagirwe imihangayiko. Twongeye guhura n’umuryango wanjye nyuma y’amezi umunani, i Bangkok muri Tayilande. Umukobwa wanjye ntiyitaye ku kundeba cyangwa kunyumva na gato, nari meze nk’umunyamahanga kuri we. Yashakaga gusa se. Byadutwaye amezi make kugira ngo dusubire mu buzima busanzwe nk’umukobwa na nyina.
Nyuma y’imyaka ibiri, twabonye amahirwe yo kwimukira aho ababyeyi n’abavandimwe banjye bari i Logansport, muri Indiana, hari ku ya 11 Ukuboza 2013.
Nitaga ku mukobwa wanjye igihe umugabo wanjye yagiye ku kazi. Yageraga mu rugo mpita njya kwiga Icyongereza kubera nta jambo narimwe nabashaga kumva. Namaze imyaka ibiri n’igice niga mu kigo cyigisha abakuze. Narangije kandi mbona impamyabumenyi y’amashuri yisumbuye (HSE). Nyuma yibyo, nakomeje amasomo yanjye muri Ivy Tech Community College.
Ubu umugabo wanjye yiga muri kaminuza ya Indiana Kokomo, naho umukobwa wanjye ni umunyeshuri mu mwaka wa kabiri. Dufite kandi umuhungu w’umwaka umwe. Uyu mwaka ni uwa gatanu tuba muri Logansport. Twumva dufite umugisha kandi dushimira Imana kuba muri Amerika. Amahirwe yo kwiga hano ntagira iherezo.
Ndashaka kuba umwanditsi, kandi ndashaka gufasha impunzi mu buryo bwose bushoboka, kuko narokotse intambara. Igihe nari mu ishyamba ndwana ku buzima bwanjye, numvaga igihe kizagera nkabona umutekano . Nari mfite kwizera, numvaga umuntu ntazi arimo kunsengera.
Hari umuntu urimo kurwana ku buzima bwe azerezwa n’intambara muri Birmaniya, cyangwa ikindi gihugu mu isi. Yitwa impunzi kandi arahangayitse bikomeye. Nyamuneka musengere uwo muntu , ashobora kuba ari mu bana, mu bageze mu zabukuru, mu bagore batwite n’abandi.
Isengesho ryawe rifite icyo rivuze. Nkuko Ibyanditswe bivuga muri Matayo 7: 7,
“ Musabe muzahabwa, mushake muzabona, mukomange ku rugi muzakingurirwa”
Niba ubishoboye gerageza uko wafasha abari mu nkambi z’impunzi. Reba ko hafi yawe ntabameneshejwe ubucumbikire Imana izaguha ingororano ukiri mu isi, uhabwe n’ubugingo buhoraho.
Christianity Today
[email protected]


text:
Ese waba ukora amakosa wita ku ruhu rwawe? Ibi bintu 10 byaba biri mu bintu ukora byagutera ibiheri? Soma iyi nkuru umenye ibyo aribyo nuko wabyirinda. …
Muraho, nizereko iyi nkuru ibasanze amahoro aho muri. Uyu munsi inkuru nifuje kwandikaho itandukanye nizindi dusanzwe twandika. Uru rubuga mbere na mbere tuganira ku bwiza bw’abakobwa n’abagore, tugasubiza ibibazo mwibaza ku misatsi, uruhu, uko wata ibiro, makeup ndetse nibindi byinshi cyane. Gusa kugira amafaranga ntecyerezako ari mu bintu byingenzi bya mbere, ntango ari ikintu abantu bakunze kuganiraho. CYANE CYANE ABAKOBWA. Twese mu buzima bwacu hari umuntu tuzi wumukire kbsa, ukamureba ukajya wibaza uti ariko ubundi abigenza ate? Ariko ukaba utatinyuka…
Muraho, amakuru yanyu? Mu minsi ishize twabasangije inkuru yukuntu wata ibiro muri quarantine, kimwe mu bibazo byabajijwe ni ukuntu wagabanya inda mu gihe yabyimbye. Dufite inkuru zitandukanye zerekeye kugira munda hato harimo sports za abdominals wakora ndetse nindi nkuru ivuga ku bintu rusange wakora ngo ugire mu nda hato. Uyu munsi twifuje gusubiza icyo kibazo twabajijwe tukaganira ku buryo wagabanya inda yabyimbye bakunze kwita bloating cyangwa ballonement. Akenshi bikunze guturuka kuri digestion itari kugenda neza muri iyo minsi. Reka turebere…


text:
Ese Amatara Aburira N’ibimenyetso By’imodoka Bijya Bigucanga?
Niba ujya utwara imodoka kabone n’iyo byaba rimwe na rimwe, ushobora kuba warabonye amatara cyangwa n ibimenyetso byaka muri tabulo (screen) y’imodoka yawe. Ese ayo matara ni bwoko ki? Ubusanzwe ibyo ni ibimenyetso byaka bikumenyesha ko ari ngombwa ko ujya gushaka umukanishi cyangwa ukagisha inama ku bintu bimwe na bimwe bishobora kuba bikeneye gusanwa mu modoka yawe. Ese muri ibi bimenyetso, ni bingahe ushobora gusobanukirwa? Ushobora kudasobanukirwa amatara akumenyesha ko umwuka washize mu ipine cyangwa akwereka ko moteri ifite ikibazo, gusa ntuhangayike – Tugiye kugufasha kubisobanukirwa.
Aha turibanda ku bimenyetso byerekana ko imodoka yawe ifite ikibazo gikomeye ndetse n’icyo wakora muri iyo mimerere. Ubu bumenyi bwibaze buzakurinda guta umutwe cyangwa guhangayika bitari ngombwa igihe ubonye ibimenyetso bitandukanye byaka kuri tabulo y’imodoka yawe.
Amatara akwereka ko ugomba kugenzura moteri y’imodoka yawe.
Ikimenyetso:
Ibisobanuro: Iki kimenyetso kikwereka ikibazo gikomeye gishobora kuba kiri muri moteri y’imodoka yawe cyangwa amakosa ari mu byuma bikwereka amakuru ku bijyanye na mudasobwa y’imodoka cyangwa n’utundi tubazo duto.
Igihe cyose ubonye iki kimenyetso ugomba kujyana imodoka yawe mu bakanishi kabone n’ubwo waba ubona ntakibazo ifite mu gihe uri kuyitwara. Gusuzumisha imodoka neza bishobora kukurinda kuzayitangaho menshi mu gihe yahura n’ubupfu bukomeye bitewe no gucyerensa twa dukosa duto.
Amatara akwere ingano y’ amavuta ya moteri
Ikimenyetso
Cyangwa
Ibisobanuro: Iki ni kimwe mu bimenyetso bikomeye cyane. Mu gihe aya matara uyabonye ni ikimenyetso kikwereka ko igipimo cy’ ingano y’amavuta ya moteri yawe cyagiye hasi, bisobanuye ko amavuta yagabanutse cyane cyangwa yashizemo burundu.
Mu gihe nta murongo uvunaguye ubona munsi y’iki kimenyetso, moteri iba ikwereka ko amavuta y’imodoka yashize. Icyakora mu gihe ubona uwo murongo biba bisobanuye ko igipimo cyagiye hasi. Uko byaba biri kose mu gihe ubonye iki kimenyetso ugomba guhita ugenzura ingano y’amavuta muri moteri y’imodoka yawe. Kugira ngo rero ibi bimenyetso bireke twaka ugomba gukorera imodoka yawe ibyo benshi muzi nka servise wabona akomeje ukamenya ko ari ikindi kibazo ukayijyana ku mutekinisiye.
Nugenzura ugasanga amavuta ari make uzayongeremo mu rwego rwo kwirinda ingaruka zikomeye zishobora guterwa n’ubucye bwayo.
Ikimenyetso
Iki kimenyetso gitandukanye gato n’icyo tumaze kubona hejuru. Iki cyo gifite akandi kamenyetso gapima umuriro hejuru y’ifoto. Cyo rero cyereka ubushyuhe bw’amavuta ya moteri.
Iri tara mpuruza rikunze kugaragara mu modoka zifite imbaraga nyinshi. Ryerekana ko amavuta ya moteri aba yamaze gushyuha cyane. Igihe ubonye iki kimenyetso, gerageza uzimye moteri y’imodoka vuba bishoboka kugira ngo amavuta abashe guhora.
Amatara mpuruza ya feri
Ikimenyetso
Rimwe na rimwe ushobora kubona iki kimetso cyongeyeho ijambo brake (Feri) hejuru y’ifoto. Mu gihe icyo kimenyetso kigaragayemo inyajwi “P” bisobanuye ko ari icya feri yo guparika. Bishatse kuvuga ko uba urimo gukoresha feri yo guparika.
Ubusobanuro: Iri tara riburira rishobora kwerekana ikibazo gikomeye kijyanye feri. Gishobora gusobanura ko amavuta ya feri yabaye make, cyangwa amavuta ya za sirendere yabaye make, gusa si buri gihe. Nanone iki kimenyetso gishobora kukwibutsa ko uri gukoresha feri y’intoki.
Aya matara akwereka ibijyanye na feri agomba kwitonderwa cyane. Mu gihe uyabonye kuraho fera burundu. Niba bidakemuye ikibazo, hagarika imodoka byihuse kuko gukomeza kuyitwara byaba ari ukwishyira mu kaga. Ikiza ni uko wahagarara, maze ugahamagara umutekinisiye akaza kugufasha.
Amatara akwereka ibijyanye na Bateri
Ikimenyetso
Ibisobanuro
Iki kimenyetso gishobora gusobanura ibintu byinshi bitandukanye ariko byose bifitanye isano na bateri n’uburyo bwo kuyishyiramo umuriro. Ikibazo gishobora guturuka kuri bateri mbi itajyamo umuriro, bityo ikaba ikeneye gusimbuzwa cyangwa se kikaba ikibazo gishingiye ku nsinga z’imodoka zituma bateri itagezwaho umuriro uhagije bigatuma igira imbaraga nkeya. Mu gihe bigenze bityo hagarika imodoka yawe uhamagare umutekinisiye arebe ikibazo nyirizina imodoka ifite. Mu gihe waba ukerenseje iki kibazo moteri yawe ishobora guhita irekeraho gukora.
Iki cyo ni ikimenyetso cya bateri zikoresha ingufu z’amashanyarazi. Aho iki kimenyetso gitandukaniye n’icya mbere ni uko cyo gifite ijambo MAIN munsi y’ifoto. Cyerekana ko bateri y’ibanze y’imodoka itari gukora neza.
Amatara aburira yerekana igipimo cy’ubushyuhe
Ikimenyetso
Ibisobanuro:
Iki kimenyetso cyo kiroroshye kugisobanurwa. Ibara ryacyo ubwaryo ryagusobanurira imiterere y’ikibazo. Mu gihe kiri mu ibara ritukura, Kiba gisobanura ko moteri yashyushye cyane ku buryo sisiteme yo gukonjesha yashyizwe mu modoka ubwayo idashobora kuyihoza.
Mu gihe ubonye iki kimenyetso ugomba guhita uhagarara ukazimya moteri, ubundi ugasuzuma niba sisiteme ikonjesha cyangwa itanga umuyaga nta kibazo yagize.
Mu gihe iki kimenyetso kiri mu ibara ry’ubururu, Kiba kigaragaza ko ikigero cy’ubushyuhe kiri munsi y’igikenewe kugira ngo imodoka ikore neza.
Mu gihe ubona hajemo umutuku n’ubururu ku buryo busimburana, menya ko hari ikibazo munsinga zitwara amashanyarazi mu twuma dutanga ubushyuhe cyangwa ubukonje. Igihe cyose ubonye iki kimenyetso, uko ibara ryacyo ryaba riri kose menya ko imodoka yawe ikeneye kujyanwa mu igaraje.
Amatara aburira yerekana ubucye bwa lisansi cyangwa mazutu.
Ikimenyetso:
Ibisobanuro: Iki kimenyetso nacyo gishobora kwisobanura gusa reka tukivugeho.
Iki kimenyetso cyaka kigaragaza ko Lisansi cyangwa mazutu yabaye nkeya mu modoka yawe. Gikoze ku buryo kikuburira bihagije ku buryo wihutira kugana sitasiyo ikwegereye.
Iki, kijya kumera nk’icyerekana ubuke bwa mazutu cyangwa lisansi. Itandukaniro ni uko cyo gifite agatangaro kuruhande. Iki cyerekana ko akuma gapima ingano ya mazutu cyangwa lisansi kadakora neza bityo ko n’ibisubizo kakwereka bishobora Atari ukuri.
Iki kimenyetso cyo cyerekana ko lisansi cyangwa mazutu itari gukora. nacyo kimeze kimwe n’icyerekana ingano ya lisansi ariko cyo gifite akarongo kacyambukiranya. Nuramuka ukibonye uzamenye ko lisansi cyangwa mazutu yawe itari gukora.
Amatara yerekana Umwuka
Ikimenyetso:
Ibisobanuro: Akuma gasuzuma umwuka mu mapine (Sensor) niko gasuzuma ingano y’umwuka uri mu mapine. Mu gihe ugabanutse uzabona iki kimenyetso gitangiye kumyasa, bivuze ko ugomba gusuzuma amapine ifite ikibazo ukongeramo umwuka. Mu gihe watobokesheje uzahindura ipine cyangwa urihomeshe.
Amatara aburira yerekana umukandara
Ikimenyetso
Aka ni akamyenyetso kakwibutsa umukandara. Kerekana ko umugenzi wimbere atambaye umukandara. Iyo kagaragaye hagati biba bisobanuye ko ari umushoferi utambaye umukanfdara naho kagaragara ku ruhande kakaba gasobanura ko ari umgenzi utawambaye. Mu gihe ubonye ako kamenyetso, Ugomba kwambara umukandara kugira ngo kazime. Mu gihe iki kimenyetso kigaragaye imodoka iri kugenda, kizakomeza kamyasa (Hari n’igihe uzumva urusaku) kugeza wambaye umukandara.
Amatara aburira yerekana ko hari inzugi zidakinze
Ikimenyetso:
Ibisobanuro: Amatara cyangwa se ibimenyetso biburira siko buri gihe bigaragaza ubupfu bw’imodoka. Iki kimenyetso cyo cyerekana ko inzugi z’imodoka, boot cyangwa igisenge bidakinze cyangwa se bikaba bidafunze neza. Mu gihe iki kimenyetso gitangiye kumyasa, kinga ahantu hose ubona hafunguye, mu gihe ari igisenge, ushobora guhitamo kugifunga cyangwa ukabyihorera bitewe n’icyo ushaka.
Ikimenyetso mpuruza nyamukuru
Ikimenyetso:
Iki kimenyetso cyerekana ko hari ikibazo cyangwa ibibazo byinshi imodoka yawe ifite. Gikunze kugaragara giherekejwe n’amagambo cyangwa andi matara aburira. Aha icyo ugomba gukora ni ukwita cyane ku magambo ubonye muri taburo y’imodoka, bishobora guhita bigufasha gusobanukirwa ikibazo imodoka yawe ifite. Igitangaje ni uko, nubwo iki kimenyetso gisa n’igikanganye hari n’igihe kiba kigaragaza akabazo gato nk’urugi rufunguye cyangwa amavuta yashize mu modoka.
Amatara atanga ubutumwa
Ikimenyetso:
Iki kimenyetso kigaragara mu gihe hari ubutumwa bushya buje ahagenewe ubutumwa. Rishobora kuza ari umutuku cyangwa umuhondo bitewe n’uburemere bw’ubutumwa. Iritara rizakomeza kwaka kugeza igihe ikibazo cyagaragajwe mu butumwa gikemukiye.
Amatara amenyesha intera y’urugendo
Ikimenyetso:
Ibisobanuro
Iki kimenyetso kigaragaza ko ikinyabiziga cyawe cyenda kwegera ikindi cyangwa se hari ikindi kiri kugusatira inyuma yawe. Nanone gishobora kwerekana indi nkomyi ishobora kuba iri mu cyerekezo cyawe.
ABS
Ikimenyetso
Ibisobanuro
Biragoye kubona ikinyarwanda cya Anti-lock Braking System (ABS)
Gusa ni uburyo buba mu modoka bufasha amapine kudahungabana mu gihe ufashe feri mu buryo butunguranye, ni nabwo buryo bufasha amapine kutanyerera mu gihe uri gutwara ahantu hanyerera.
Mugihe rero iri tara rigaragaye uri gutwarira ahantu hasanzwe kandi heza bivuze ko ABS ifite ikibazo gituma idakora neza.
Amatara yerekana imikorere y’utwuma duhanagura ibirahure
Ikimenyetso:
Iki kimenyetso rimwe na rimwe gishobora kugaragara kiriho agatangaro
Ibisobanuro:
Iki kimenyetso kigaragara iyo utwuma duhanagura ibirahure tutari gukora bitewe n’ibibazo runaka. Icyo aka kamenyetso kagufasha ni uku kumenyesha ikibazo gusa ari nta bundi busobanuro kaguha. Ukimara kubona aka kamenyetso gerageza kureba icyaba gituma tudakora neza, nibyanga urebe inzobere muri byo icukumbure irebe icyaba kibitera.
Amatara akwereka ko amazi yoza ibirahure ari make
Ikimenyetso:
Igisobanuro: Iki kimenyetso kigaragara mu gihe amazi yoza ibirahure yabaye makeya bityo ugomba kuyongeramo vuba bishoboka.
Ikimwnyetso cyerekana uko lisansi cyangwa mazutu iyungururwa
Ikimenyetso:
Ibisobanuro: Iri tara rizaka mu gihe utuyunguruzo twa lisansi cyangwa mazutu twuzuye, rikwibitsa ko ari ngombwa ko imyanda irimo imenwa kugira ngo moteri yawe itagira ikibazo.
Itara ryerekana ikibaza cyo muri vola
Ikimenyetso
Ubusobanuro
Ni ikimenyetso kiri mu ishusho ya vola ndetse rimwe na rimwe gishobora kuza giherekejwe n’agatangaro. Gishobora kuba mu ibara ry’umutuku cyangwa umuhondo bitewe n’uruganda rwakoze imodoka.
Iki kimenyetso kigaragara mu gihe hari ikibazo muri vola. kugikemura zimya imodoka wongere uyatse. Mu gihe ubonye byanze gukemuka hamagara umutekinisiye. Nibyo, imodoka ishobora gukomeza kugenda ifite iki kibazo ariko ntabwo abahanga babitugiramo inama. Mu gihe ubonye iki kimenyetso komeza ugende ariko witwararitse.
Amatara yerekana ikibazo cya Transmission
Ikimenyetso
Ubusobanuro
Abazi ibijyanye n’imodoka ibi barabisobanukiwe gusa kubona ikinyarwanda cya Transmission ntibyoroshye. Transmission ubundi ni sisiteme yo gukwirakwiza imbaraga mu modoka.
Iki kimenyetso rero, kizagaragara mu gihe iyi sisiteme idakora neza cyangwa yagize ubushyuhe bwinshi. Mu gihe rero imodoka ifite ikibazo cya transmission bishobora no gutuma imodoka idashobora kugenda. Niba ubonye iki kimenyetso cyaka ugomba guhamagara inzobere mu bijyanye n’imodoka byihuse. Iyo iki kimeneytso cyatse, akenshi Transmission iba yashyushye cyane. Bisaba ko imodoka uyiha umwanya utayitwara ikabanza igahora kugeza itara ryijimije. Mu gihe ubona rihora ryiyatsa, turakugira inama ko wakwegera umutekinisiye wawe.
Itara ryerekana ko amapine adafunze neza
Ikimenyetso:
Ibisobanuro: Iki kimenyetso kigaragara mu gihe ipine ryafungutse. Ni ikimenyetso kigaragara mu ishusho y’ijante n’ipine biriho agafunguzo hejuru.
Kigaragara mu ibara ritukura. Nuramuka ukibonye ntuzakirengagize kuko bishobora kukuviramo impanuka. Gerageza ufunge neza amapine yawe ubundi ukomeze urugendo.
Twasuzumye ibimenyetso bikwereka ko ugomba kugira icyo ukora ku modoka yawe vuba bishoboka. Nubwo rimwe na rimwe bishobora kugaragara ntakibazo gikomeye imodoka yawe ifite, ntuzagire na kimwe wirengagiza. Mu gihe ubonye ikimenyetso mpuruza, fata umwanya urebe ko nta kibazo gikomeye gihari ubone gukomeza urugendo.
Leave a Reply
Ba uwambere gutanga ibitekerezo.


text:
Uyu munsi u Rwanda ruri mu bihugu byirahirwa ku Isi kubera guha agaciro umugore n’umukobwa ndetse no kwimakaza uburinganire bw’abagabo n’abagore mu nzego zitandukanye, intambwe yarugejeje aha ntiyatewe mu munsi cyane ko n’abahanga bemeza ko iyi ndangagaciro ruyivoma mu mateka.
Ku Isi yose u Rwanda ruza mu bihugu bifite umubare munini w’abagore mu Nteko Ishinga Amategeko no mu nzego z’ubuyobozi zitandukanye, uretse ibi ruri kandi mu bihugu bike aho umwana w’umukobwa n’umuhungu bahabwa amahirwe angana yaba mu kwiga ndetse no mu kazi.
Iyi ni intambwe yabashije guterwa n’u Rwanda mu gihe hari ibihugu bikomeye ku Isi bitarabasha kuyigeraho bigishinjwa guhonyora uburenganzira bw’abagore, ingero ni nk’ibigendera ku mahame y’idini ya Islam cyane cyane iby’Abarabu.
Abahanga mu mateka berekana kuva kera na kare Abanyarwanda bari bazi agaciro k’umugore kandi bakamwubaha, bityo bakemeza ko kubaha umugore no kumuha agaciro atari ibya vuba nubwo byagiye birushaho kunozwa ndetse bagahabwa uburenganzira ku byo babuzwaga n’umuco mbere.
Umushakashatsi mu Kigo cy’Igihugu cy’Ingoro z’Umurage w’u Rwanda, Maurice Mugabowagahunde, avuga ko kubaha no guha agaciro umugore atari bishya, ko na kera umugore yabonekaga mu nzego zikomeye kandi no mu muryango akubahwa.
Ati “Mu Rwanda rwa kera umugore yari afite umwanya w’ibanze yabonekaga hose no kugera mu nzego zo hejuru yaba iza politike iz’ubuyobozi ndetse n’izi ngabo.”
Kuba umugore yarafatwaga nk’uw’agaciro bigaragarira mu buryo mu muco w’Abanyarwanda nta Mwami wimaga adafite nyina kugeza nubwo iyo yabaga yarapfuye bamushakiraga undi mugore ujya muri uwo mwanya icyo gihe akitwa ‘Umugabekazi w’Umutsindirano’.
Kwemera ko abagore bashoboye mu Rwanda rwo hambere kandi byagaragaraga nk’igihe Umwami yimaga Ingoma akiri muto, kuko igihugu cyayoborwaga na nyina afatanyije n’abandi kugeza igihe umwami azakurira.
Umugabekazi wamenyekanye cyane muri izi nshingano ni Nyirayuhi Nyiratunga kuko yayoboye igihe kinini kugeza igihe umuhungu we Yuhi Gahindiro akuriye.
Mu gihe uyu Mugabekazi yatwaye, abahanga mu mateka bemeza ko yayoboye neza ndetse akora ibikorwa byinshi abifashijwemo na se wabo wa Yuhi Gahindiro witwaga, Semugaza.
Iyo bagaragazaga ubushobozi bajyaga mu myanya ikomeye
Mu Rwanda rwo hambere umugore wagaragazaga ubushobozi mu kintu runaka nubwo cyaba igisanzwe kimenyerewe ku bagabo yahabwaga umwanya akagaragaza ubushobozi bwe.
Abamenyekanye cyane mu gukora inshingano zisanzwe zimenyerewe ku bagabo harimo Umugabekazi Murorunkwere wari umugaba w’ingabo mu bitero byagabwe ku Idjwi. Gusa bageze ahazwi nk’i Nyamirundi izi nshingano zifatwa na musaza we witwaga Ngirumbanje.
Mu bandi bagore bagaragaje ubushobozi budasanzwe, Mugabowagahunde yavuze ko harimo Nyiramuhanda wabaye Umwiru ku ngoma ya Yuhi Gahindiro kubera uburyo yari yarahirimbanye ndetse akitambika umugambi wa ba se wabo wa Gahindiro bashatse kumwicana na nyina akiri muto.
Mu bandi bagore bamenyekanye cyane mu buyobozi no mu kwitangira igihugu harimo nk’uwitwa Nyirakigwene wabaye umutware ku ngoma ya Rwabugiri, ndetse n’ubu ifoto ye ikaba ikigaragara mu nzu Ndangamateka.
Undi mugore wamenyakanye cyane mu mateka y’u Rwanda ni Nyirarumaga wabaye Umugabekazi w’umutsindirano wa Ruganzu Ndoli, nyuma y’uko nyina yari yariciwe mu Miko y’abakobwa (Ubu ni muri Ngororero) nawe agahungishirizwa i Karagwe kwa Nyirasenge witwaga Nyabunyana.
Nyuma y’aho agarutse kuyobora u Rwanda, Nyirarumaga yahawe kuba Umugabekazi kubera uruhare yari yaragize mu kumuhisha.
Nyirarumaga kandi yamenyekanye nk’umwe mu basizi b’abahanga babayeho mu mateka y’u Rwanda, dore ko ari nawe wahaye ibisigo isura bifite uyu munsi.
Mu Rwanda rwo hambere kandi umugore yashoboraga kwitangira igihugu, uwamenyekanye cyane ni uwitwa Robwa aho hagati ya 1313 na 1345 ubwo u Rwanda rwari rubanye nabi n’i Gisaka we ( Robwa) na musaza we, Ruganzu Bwimba bahisemo kwitangira igihugu bamena amaraso kugira ngo batere umwaku i Gisaka, bityo u Rwanda rubashe kubaho kandi ruzakigarurire.
Uku kubaha umugore no kumuha agaciro ntibyarangiriraga gusa ku rwego rw’igihugu kuko no mu muryango ariko byari bimeze.
Mugabowagahunde yavuze ko cyaziriga gukoresha umugore imirimo y’ingufu, kuko yakoraga iyoroheje kandi akaba ari we ucunga ibizatunga urugo.
Ati “Yari umugore akaba n’umubyeyi mu muryango yari ashinzwe imirimo yo mu rugo itari iyi ngufu, iyi ngufu igaharirwa abagabo, niwe wamenyaga kuzacunga ibizatunga urugo. Icyo gihe umugabo wihaga gucunga iby’urugo bya buri munsi yaragawagwa mu bandi Banyarwanda bakamwita igisambo.”
“Umuco wemeraga ko umugore ahabwa icyubahiro cyihariye kikarindwa n’umugabo we n’urugo rwe, kuko yafatwaga nk’umuntu wungura urugo ibintu n’abana ibyo byamuheshaga icyubahiro.” Umugabekazi, Kanjongera hamwe n’umuhungu we Musinga
Uwahohoteraga umugore yarahanwagwa bikomeye
Mugabowagahunde yavuze ko mu Rwanda rwo hambere guhohotera umugore cyari ikizira kikaziririzwa, ngo no ku rugamba ntibashoboraga kwicwa.
Ati “Kubera uruhare rukomeye umugore yagiraga mu muryango no mu bukungu yabaga yubashywe cyane, cyaraziraga kwica umugore no ku rugamba wenda bamutwaragaho iminyago.”
Akomeza avuga ko uwicaga umugore yahanwagwa bikomeye. Ati “Iyo byabaga hakagira uwica umugore umuryango we nawo wagombaga kwicirwa umuntu.”
“Icyo gihe barebaga abagore bari mu kigero cy’uwapfuye igihe babyaye uwo mwana bakaba bamwica bakavuga ko bari guhorera abo umwe wapfuye yakabaye yarabyaye.”
Aka gaciro n’icyubahiro umugore yahabwagwa mu Rwanda rwo hambere byaje gucibwa intege n’ubukoloni birushaho kuzamba ubwo amashuri gikoloni yazaga kuko yadutse abahungu batigana n’abakobwa.
Abahungu abenshi bigaga muri Group Scolaire de Butare bakiga iby’ubuyobozi , ubuganga n’ibindi , ariko abagore bakiga ibyo kumenya abana mu rugo, ukabije akiga ibyo kuba umunyamabanga n’umwarimu.
Uku kutabasha kwiga amasomo abaha amahirwe yo kugaragara mu myanya yo hejuru, byaje gutuma umubare wabo mu nzego zifata ibyemezo ukomeza kuba iyanga ndetse ibi birakomeza no mu gihe cya Repubulika ya mbere n’iya kabiri kuko n’amategeko yagendaga ashyirwaho atabarengerega na gato. Uyu ni Umutware Nyirakigwene wambaraga ubutega bwinshi


text:
Leta yashyize ingufu mu burezi bushingiye kuri Ndi Umunyarwanda
Nyuma ya Jenoside yakorewe Abatutsi mu 1994, Leta y’Ubumwe bw’abanyarwanda yashyize ingufu mu kongera umubare w’amashuri n’uw’abanyeshuri mu byiciro byose uhereye ku mashuri y’incuke ukageza muri Kaminuza. Ibi kandi byari ngombwa cyane kuko igihugu cyari kimaze kubura Abanyarwanda benshi muri Jenoside yakorewe Abatutsi, abijanditse mu bwicanyi bahunga igihugu n’imiryango yabo ndetse abandi barafungwa.
Muri uko kongera imbaraga mu kubaka inzego z’Uburezi, hashingiwe ku guha amahirwe angana ku Banyarwanda bose bitandukanye n’ibyakorwaga mbere ya 1994 aho kubona umwanya mu ishuri iryo ari ryo ryose byashingiraga ku ivangura ry’amoko ndetse no ku Karere k’aho umuntu akomoka. Ibi kandi binashimangirwa n’ibikorwa by’ivangura moko byagaragaraga mu mashuri atandukanye mu Gihugu, ndetse bamwe bakirukanwa abandi bakicwa bazira ko ari abatutsi. Urugero rumwe ni itotezwa n’iyirukanwa mu mashuri makuru n’ayisumbuye mu mwaka wa 1973 aho abanyeshuri b’Abatutsi birukanywe hirya no hino mu gihugu. Ibi bigaragara mu buhamya bwakusanijwe na Komisiyo y’Igihugu yo Kurwanya Jenoside (CNLG) mu gihe hibukwaga Jenoside yakorewe abatutsi ku nshuro ya 22, 23 na 24. Icyo gihe bamwe ibyo kwiga barabihagaritse, abandi bashaka uko bakomeza kwiga mu bihugu bahungiyemo.
Ibikorwa birivugira
Ibarura ryo mu burezi “Education Statistics” ryo mu mwaka wa 2019 ritwereka ko umubare w’abanyeshuri ku byiciro byose by’Uburezi mu Rwanda wari 3,753,366, uw’abakozi ukaba 97,954 na ho amashuri yose akaba 13,466. Mu cyegeranyo kiri gukorwa muri uyu mwaka wa 2021, umubare w’amashuri uziyongeraho amashuri 608 mashya yahanzwe mu rwego rwo kugabanya ubucucike n’ingendo ndende abanyeshuri bakora. Umubare w’abarimu na wo uziyongeraho abagera 31930, bihwanye n’inyongera ya 30% mu mwaka umwe gusa. Uwabona iyi mibare yakeka ko ariko byahoze mbere ya 1994 ariko si ko biri kuko kuva mu 1994 umubare w’abanyeshuri mu mashuri abanza n’ayisumbuye wiyongereyeho 62.7%; umubare w’abarimu wiyongeraho 77.4%. Amashuri Makuru na Kaminuza na yo yavuye kuri 7 agera kuri 40 harimo na Kaminuza Mpuzamahanga; abanyeshuri bayarimo bava ku bihumbi bitatu na magana abiri na makumyabiri n’umunani (3228) bagera ku bihumbi mirongo irindwi na bibiri n’ijana na makumyabiri n’umunani (72,128) bihwanye n’ubwiyongere bwa 94.8%. Ibi ntibyabaye ku bw’impanuka ahubwo ni uko Ubunyarwanda bwarushize agaciro ivangura rishingiye ku moko n’Uturere byari byarahawe icyicaro mu Burezi bw’u Rwanda hagamijwe guheza bamwe no kwikubira ku bandi.
Usibye kandi kwiga mu mashuri y’imbere mu Gihugu, hashyizweho gahunda yo korohereza Abanyarwanda bafite ubumenyi kwiga mu Bihugu by’Amahanga kugira ngo bajye guhaha Ubumenyi baze gufatanya n’Abandi Banyarwanda kongera kubaka igihugu cyari cyasenyutse ndetse no kwihutisha iterambere ryacyo. Ibi kandi byashingiraga ku bushobozi bw’Umuntu hatitawe ku bwoko cyangwa Akarere; ahubwo bishingira ku bushobozi. Bamwe muri twe twahawe ayo mahirwe turi abahamya babyo kandi dutewe ishema n’Igihugu cyaduhaye amahirwe yo kwiga ndetse no kugikorera. Byose nta kindi byashingiyeho, ni Ubunyarwanda bwashyizwe imbere n’Abatabaye ndetse bakanabohora Igihugu, turabashimira.
Gahunda ya Ndi Umunyarwanda mu mashuri
Nk’uko bikorwa mu zindi nzego zitandukanye z’igihugu, gahunda ya Ndi Umunyarwanda yahawe intebe mu nzego zose z’Uburezi. Ni yo mpamvu mu mashuri yose ndetse n’ibigo bishamikiye kuri Ministeri y’Uburezi hari gahunda ihoraho yo kuganira ku Bunyarwanda, isano iruta izindi twese dusangiye, hashingiwe ku nsanganyamatsiko tugezwaho na Komisiyo y’Igihugu y’Ubumwe n’Ubwiyunge ku bufatanye na Unity Club-Intwararumuri.
Iyi gahunda yatanze umusaruro kuko Ibibazo by’ivangura iryo ari ryo ryose bigenda bihinduka amateka mu mashuri, bitandukanye n’Uko byahoze kuko imvururu n’imyivumbagatanyo yaheraga buri gihe mu mashuri. Ibi bitanga ikizere ku gihugu cy’ejo hazaza kuko Urubyiruko ruri mu mashuri ari wo mubare munini w’Abanyarwanda. Ibi biganiro kuri Ndi Umunyarwanda bishimangirwa kandi n’Umuco w’Ubutore mu mashuri aho abanyeshuri bashishikarizwa kuba Umwe, Gukunda igihugu no kukitangira bibaye ngombwa. Ibi byose bijyana no kwigisha amateka nyakuri urubyiruko ruri mu mashuri, kugira ngo bamenye neza ibyabaye birinde ko hari uwakongera kubasubiza inyuma. Amacakubiri yigishijwe igihe kinini mu mashuri, ni ngombwa rero ko gahunda ya Ndi Umunyarwanda iba imwe mu masomo y’ingenzi yigishwa mu mashuri mu rwego rwo kubaka ubumwe mu banyeshuri n’abarezi babo.
Umusozo
Ndi Umunyarwanda ni inkingi ya mwamba yo kubaho kwacu nk’Abanyarwanda. By’umwihariko, ikwiye kuba intero ya buri wese uri mu rwego rw’Uburezi mu Rwanda kuko ni ho hategurirwa Abanyarwanda bazakomeza kureberera ubusugire n’iterambere rirambye ry’Igihugu. Urubyiruko nirusobanukirwa n’abo ruribo, rukamenya ko ibirutanya biruta ibirutandukanya, nta kabuza ruzakomeza gusigasisira ibyagezweho no gukomeza gushakisha icyateza u Rwanda imbere. Aho guta umwanya mu bidusubiza inyuma, dushyire ingufu mu kuzamura ireme ry’uburezi budaheza, butajegajega, kandi bwubakiye kuri “Ndi Umunyarwanda, igitekerezo-ngenga cy’ ukubaho kwacu”.
Inkuru zijyanye na: Unity Club Intwararumuri
- Urunigi: Umuvugo wa Hon. Bamporiki ku isabukuru ya 25 ya Unity Club Intwararumuri
- Madamu Jeannette Kagame yitabiriye ibirori by’isabukuru ya 25 ya Unity Club
- 1996 – 2021 : Imyaka 25 irashize u Rwanda ruganura urumuri rw’ubumwe
- Intwaza mu Mpinganzima
- Uruhare rw’urubyiruko mu gushimangira Ubunyarwanda
- Ndi Umunyarwanda: inkingi y’uburere buboneye mu muryango
- Uruhare rw’Abarinzi b’Igihango mu kubaka Ubunyarwanda
Ibitekerezo ( 1 )
Uwageza abakozi ba ministère aho bita (karama)ni muri bumbogo(sector)nyabikenke(cellule) ngo barebe akajagari kabarimu bahari aho kugeza uyu mundi abana batariga abarimu bashishikajwe no gusaba prime kwigisha ntibabyitayeho umwanda niwose imbaragasa zirataruka mumashuri birababaje!


text:
UKENEYE INSHUTI NZIZA
Burya ngo âicyo ubiba ni cyo uzasaruraâ kandi ngo âakebo kajya iwa mugaruraâ. Mbere yâuko wifuza inshuti nziza, ukwiye kwihatira kuba umuntu urangwa nâimico nâimiterere ikwemerera kubera inshuti zawe âinshuti nzimaâ.
âAmavuta nâumubavu bishimisha umutima nkâuko umuntu ashimishwa nâinshuti imuhaye inama zivuye ku mutima.â â Imigani 27:9
âUbucuti ari imwe mu mpano zâagaciro gasumba ibindi byinshi uwo ari we wese yagira mu kwishimira ubuzima. Ubuzima bukwiye kandi bufite icyanga cyo kubamo koko, nabwo bukwiye kugira aho buhurizwa nâubucuti. Mu bihe byâubukene, kimwe nâibindi byago, abantu baba bazi ko icyo gihe inshuti zabo zibahindukira ubuhungiro bukwiye. Ubucuti ni nkâubufasha nyirâizina ku bakiri bato. Ubucuti bubayobora mu nzira zikwiye bava mu makosa adashira. Kimwe nâuko ku bakuru nabo ari uko bimeze, kuko bakenera byinshi batabasha kwigezaho no kwikorera ubwabo. Kongeraho ko nâuko byamera kose mu buzima hari aho bagomba kuba baremanye intege nke ku buryo bakenera kenshi inshuti zo kubambutsa icyo kiraro, zikabafasha muri ibyo batibashiriza ubwabo. Ni ibyâagaciro nâinkunga nziza kugira inshuti igufasha kugera ku bikorwa biboneye. Kuko igihe muri 2 mwungurana inama, kandi mugatekerereza rimwe ku kintu kimwe mwitayeho mu buryo bungana. Bikagabanya urugendo nâimibabaro byo gutsindwa no kunanirwaâ â Arisitote, Umuhanga mu byâimitekerereze wabayeho hashize imyaka isaga 2400.
Nkâuko bigaragara mu magambo twifashishije mu guterura iyi nyandiko, byumvikana neza ko âmu buzima nta mugisha uruta inshuti nzizaâ.
Iteka umuntu yumva amerewe neza iyo afite abantu bamushagaye, abantu yakwizera, abantu bamwumva, kandi ikiruta byose bamufasha gukura mu buryo bwâintekerezo ndetse nâubushobozi.
Umwanditsi nâUmuhanga mu bumenyamuntu C. S. Lewis mu gitabo cye yise âThe Four Lovesâ, yasobanuye ubucuti nkâigihe abantu babiri bamenye âurukundo rusangiwe, ariko uko iminsi igenda ishira, ubumwe bugakura, bugahinduka ikindi kintu kirenzehoâ. Ubucuti bushingiye ku nyungu zisangiwe buhinduka amahirwe yo gufasha no gutyaza inyungu za buri wese muri za nshuti, bityo hakabaho gukura mu ntekerezo, kuzamuka mu iterambere, guhinduka mu mico nâimyumvire, nâibindi byiza bifatwa nkâimbuto za bwa bucuti bwiza, bwubaka buri wese mu mpande zombi.
Umwe mu bahanga mu byâimitekerereze nâimyutwarire ya muntu yashyize ahagaragara bumwe mu busesenguzi yakoze ku byerekeye bimwe mu bikwiye kuranga inshuti nziza:
1. Inshuti nziza igutera imbaraga. Ni ubuzima busanzwe kuri buri wese kuba yagera mu bihe runaka, akumva acitse intege mu gikorwa runaka yateruye. Iki gihe uba ukeneye umuntu ukubwira ko ushoboye. Ukubwira ko muri kumwe kandi akanabikugaragariza mu buryo bwâibikorwa bifatika (inkunga runaka, kuba hafi yawe igihe runaka, kugira uruhare runaka mu byo urimo, nâibindi). Akakububwira ko yizeye ubushobozi bwawe, akakubwira ko uri umunyembaraga. Ibi nta kabuza bigusubizamo imbaraga, kandi uko wibuka ko ufite inshuti igutera ingabo mu bitugu, niko ukomeza gukora ushikamye, bityo ukarasa ku ntego ubukesha imbaraga zawe -yego- ariko na ka kanyabugabo watewe nâinshuti.
2. Inshuti nziza ikugira inama. Mu kinyarwanda baravuga ngo « umutwe umwe wifasha gusara », kandi na none ngo « ababiri bishe umwe » ; nâindi migani itandukanye igamije kumvikanisha ko kugira ukunganira birushaho kugira akamaro kurusha ko waba uteruye gahunda runaka uri wenyine. Muri make, twese mu buzima nta wudakenera uwamwunganira muri cya gihe ubona ibyo urimo bishatse kukunanira. Nta wudakenera inama. Inshuti nyayo ihora ihangayikiye ineza yawe : niyo mpamvu yo kukugira inama ikwiriye. Inshuti nyakuri ntigushuka ngo ikubwire âibyo ushaka kumvaâ kugira ngo itagukomeretsa cyangwa se mukaba mwabipfa. Ntigushuka, ikubwiza ukuri kose nâubwo kwaba gusharira ! ntabwo inshuti nyayo igukururira mu kibi cyangwa se ngo ikureke ukigwemo ikurebera.
3. Inshuti nziza iragusengera. [Nâubwo iyi nyandiko igenewe abantu bose âabizera nâabatizera-, iyi ngingo nayo ntitwareka kuyikomozaho, tunazirikana ko igice kinini cyâabatuye isi bafite uburyo bumwe cyangwa se ubundi bizereramo. Hano rero icyo dushaka kuvugaho ni uko inshuti nyakuri ikwikorerera imitwaro, ku buryo ishobora no kwiyiriza ubusa âku bemera ko bishobora kugira icyo bihindura ku buzima bwa muntu- cyangwa kwibabaza runaka ku bwâibyifuzo cyangwa se umugambi runaka inshuti ye ifite.
4. Inshuti nziza iraguhindura. Iyo inshuti yawe ifite intege nke, igukururira muri za ntege nke. Ariko iyo ari inshuti yâimbaraga âmu ntekerezo, imyemerere, amahame yâubuzima,nâizindi ndangagaciro- igukururira muri uwo mujyo, bityo igihe runaka ukazasanga imibereho yawe yarahindutse rwose ! ibi ndetse usibye kuguhindura ubwawe nkâumuntu umwe, binagira indi ngaruka yo kuguhumura amaso ukamenya neza inzira zikosamye wagenderagamo âwenda utaranamenya ko ari inzira njyahabi- bityo ukabasha nawe guhindura abo mwagendanaga, abatagushobokeye âigare rikabasigaâ.
5. Inshuti nziza uyigiraho. Ntabwo inshuti nyayo igukinga ubumenyi. Iyo uganira nâinshuti, aba ari amwe mu mahirwe yo gukura no kwigira kuri iyo nshuti. Ni ibisanzwe muri kamere muntu ko igihe runaka mushobora kugira ibyo mutabasha kumvikanaho. Ibi ntabwo biba inzitizi yâuko kwa kurebera ku wundi bikubera intandaro yo âguhindukiraâ, âgukuraâ no âgukuza imitekerereze yaweâ.
Dukomeje gusesengura ibiranga imibanire nâubumenyamuntu, hari ingingo ebyiri zigaragaza : âurukundo ni itegekoâ, naho âubucuti ni amahitamoâ. Ibi rero bakagufungurira amahitamo asobanutse neza : ntuzigere uba inshuti nâumuntu mutajya mu cyerekezo kimwe. Mu yandi magambo, ni wowe ufite urufunguzo mu guhitamo inshuti zigukwiriye, kuko ntabwo abantu bose mwaba inshuti !
Mu buzima duhura nâabantu bâuburyo bwose, ari bo duhitamo abazatubera inshuti. Inshuti rero tuba tuzabana mu gihe runaka tuzi cyangwa tutazi. Ni amahitamo yacu kugira ngo cya gihe tumarana nâinshuti kizabe igihe tukigire igihe kitazibagirana : dukwiye guharanira gusiga âinyandiko itazibagiranaâ mu buzima bwâinshuti zacu.
Impinduka nziza zose ziba mu buzima bwacu zihera mu guhinduka kâumuntu wacu wâimbere. Impinduka zikomeye ziba ku muntu wacu wâimbere zitangira iyo duhinduye abantu tubana nabo.
Bityo rero, jya ugendana cyangwa ubana nâabantu bazima ku buryo wumva bameze nkâuko wifuza ko abana bawe bazakura bameze.
Burya ngo âicyo ubiba ni cyo uzasaruraâ kandi ngo âakebo kajya iwa mugaruraâ. Mbere yâuko wifuza inshuti nziza, ukwiye kwihatira kuba umuntu urangwa nâimico nâimiterere ikwemerera kubera inshuti zawe âinshuti nzimaâ.
----------------------
Photo by One zone Studio on Unsplash
Photo by Siviwe Kapteyn on Unsplash


text:
Urubuga rwa internet twifashishije tubitegura www.anvari.org rugaragaza ko hari ibikorwa by’urukundo bigera kuri 50 umuhungu cyangwa se umukobwa ashobora gukora kugira ngo ashimishe uwo akunda kandi binamufashe no kumva ibyiza byo kuba mu rukundo.
Muri ibyo 50 twabatoranirijemo 20 bishobora kubafasha m’urukundo rwanyu.
Ibyo bikorwa ni ibi bikurikira:
1. Mu gihe uri kumwe n’uwo ukunda, jya ugerageza kumubwira mu ijwi ryoroheje ndetse akenshi nujya kumubwira akantu gasekeje cg se k’ibanga ujye ukoresha kumwongorera, ngo kuko ibi bituma yumva ibizongamubiri n’itandukaniro riri hagati yawe n’abandi.
2. Gerageza kumufata mu kiganza igihe muri kumwe mugendana, ngo kuko ibi bituma akwiyumvamo cyane, akanumva ko utamuri kure.
3. Niba kandi yagusuye, muhamagare umujyane mu gikoni mutegurane ifunguro. Urugero nk’umureti, agafiriti, gukaranga ubunyobwa n’ibindi. Ibi rero ngo biramushimisha kabone niyo mwateka ibitaryoshye.
4. Jya ukunda kumuha impano akenshi ndetse wibande kuzihendutse cyane rwose ngo kandi ujye ureba iyo atatekerezaga ko wamuha.
5. Kora ubushakashatsi umenye umwenda akunda muyo ufite hanyuma ube ari wo wambara igihe cyose muri kumwe.
6. Numuramutsa, jya umuhobera cyane kandi umwegereye kabone niyo mwaba muherukana vuba.
7. Fata igihe umubwire mutemberane mujye ahantu kure n’amaguru kandi hitaruye nko ku mucanga, mu ishyamba n’ahandi.
8. Jya ukunda kumubwira ko ari we wenyine wifuza kandi utamubeshya.
9. Fata akanya igihe muri kumwe umufate ku rutugu, umurebe mu maso na we akurebe, mumare nk’iminota ibiri mutavuga, ubone umubwire ko umukunda nibiba ngombwa unamusome utamuteguje.
10. Kora akantu kerekana ko mukundana igihe muri no mu bantu benshi.
11. Muririmbire kabone nubwo waba udafite ijwi ryiza ngo we biramshimisha
12. Mutumire aze musangire ifunguro haba mu rugo cyangwa se muri restora.
13.Mufate akaboko umurebe mumaso hanyuma umusome ku kiganza nurangiza uhite ugishyira mu gituza cyawe mu gice guherereyemo umutima (ibi biba byiza ngo iyo bikozwe n’umuhungu).
14. Jya umusaba uburenganzira bwo kumuhamagara kenshi.
15. Mu gihe wagize akazi kenshi, gerageza gushakisha byibura iminota mike ujye ahantu hatari urusaku hanyuma umuhamagare wibuke no kumubwira ijambo ngo “ndagukunda†(I love you).
16. Gerageza kumukorera ibintu bimwereka ko harimo ubwitange ariko wirinde kumubwira ko witanze. Wowe bikore, hanyuma we abibone utarinze kubimubwira.
17. Gerageza kumushushanyiriza ibyishimo byo kuba ari we muri kumwe mu rukundo.
18. Mufashe kwitoza kubwirana amagambo y’urukundo mu ndimi z’amahanga
19. Mujye mukorana gahunda zimwe na zimwe nko kujyana gusenga, kureba film, umupira n’ibindi bitandukanye ariko mwirinde kubana ahantu hamwe ( mu gipangu kimwe).
20. Jya wibuka amatariki afata nk’ingirakamaro mu buzima bwe nk’itariki ye y’amavuko, iy’umubatizo we, umunsi w’umutagatifu we n’izindi kandi umwereke ko wabyibutse.


text:
Ubukwe, siporo zikorerwa mu nzu n’ibirori byahagaritswe
Itangazo ry’inama y’abaminisitiri yo ku wa 14 Ukuboza 2020 rigaragaza ingamba nshya zo kwirinda covid-19, zashyizeho amabwiriza akurikira;
- Kuva tariki ya 15 kugeza tariki ya 22 Ukuboza 2020 ingendo zirabujijwe guhera saa tatu z’ijoro (9:00pm) kugeza saa kumi za mugitondo (4:00am).
- Kuva tariki ya 22 Ukuboza 2020 kugeza tariki ya 4 mutarama 2021 ingendo zirabujijwe guhera saa mbiri z’ijoro (8:00pm) kugeza saa kumi za mugitondo (4:00am).
- Amateraniro rusange harimo imihango y’ubukwe, ubusabane n’ibirori bitandukanye, byaba ibibera mu ngo cyangwa ahandi birabujijwe.
- Umubare w’abitabira inama (meetings and conferences) ntugomba kurenga 30% by’ubushobozi bwo kwakira abantu bw’ahantu bateranira. Abitabira bose bagomba kubanza kwipimisha Covid-19.
Mu mugi w’akarere ka Musanze ko mu ntara y’amajyaruguru hahawe amabwiriza yihariye;
- Ingendo zirabujijwe mu mugi wa Musanze guhera saa moya z’ijoro (7:00pm) kugeza saa kumi za mugitondo (4:00am).
- Inama (meetings and conferences) zirabujijwe mu gihe cy’ibyumweru bitatu uhereye tariki ya 15 Ukuboza 2020.
- Insengero zahawe uburenganzira bwo gukora kuko zuzuje ibisabwa zizakomeza guterana ku kigero cya 30% by’ubushobozi urusengero rusanzwe rwakira, bagaterana inshuro imwe mu cyumweru, hubahirizwa amabwiriza yo kwirinda Covid-19.
- Imihango yo gushyingura ntigomba kurenza abantu 30.
Mporebuke Noel